Heç işləmədən 1000 nəfərə ayda 1000 dollar veriləcək | marja.az\nHeç işləmədən 1000 nəfərə ayda 1000 dollar veriləcək\nABŞ-da Silikon Vadisinin sevilən startuplarından "Y Combinator"un yeni layihəsi heç işləmədən pul qazandıracaq.\n"Marja" xəbər verir ki, layihənin məqsədi 3 min nəfərə 5 il ərzində qarşılıqsız pul ödəməkdir. Şirkətin bu təcrübə üçün, min nəfərə beş il ərzində hər ay 1000 dollar pul verəcək. Şirkət onlardan bu pulun qarşılığında isə, yalnız yaşayışlarını izləyərək həyatlarının necə dəyişdiyini görmək istəyir.\nQalan 2 min adama da ayda sadəcə 50 dollar ödəyəcək. Bu 2 min nəfər də hər hansı bir şey etmək məcburiyyətində deyil.\n"Y Combinator"un əsl məqsədi, robotlarla və süni zəka ilə inteqrasiya olunacaq ictimai həyatda, insanların işsiz qalmasına qarşı təklif edilən sabit gəlirin insanlar və cəmiyyət üzərindəki təsirini müşahidə etməkdir. Gələcəkdə robotlar insanların əvəzinə işləyərsə, işsiz qalacaq insanlara isə yaşamaq üçün sabit yardım ödənilərsə -bunun hansı nəticələr yaranacağı bu gün araşdırılmaq istənilir.\nŞirkət həmçinin təcrübə zamanı qarşılıqsız pul alan və yaşamaq üçün işləmək məcburiyyətində olmayan insanların bu gəlirlə nə etdiklərini, şəxsi inkişaflarına necə təsirl etdiyini təhlil edərək bu nəticələr əsasında bir hesabat hazırlayacaq.


May 18,2018 16:15\nUEFA Çempionlar Liqasının mayın 26-da Kiyevdə keçiriləcək final oyunu ilə əlaqədar gələn həftə Ukrayna paytaxtına 100 min əcnəbinin gəlməsi gözlənilir.\nBu barədə AZƏRTAC-a açıqlamasında Ukrayna Futbol Federasiyasının mətbuat xidmətindən bildiriblər.\nOyun günü “Borispol” aeroportuna əlavə olaraq 100 çarter reysi ilə hərəkət edən təyyarələrin eniş etməsi gözlənilir. Təkcə həmin gün Kiyevə 20 min azarkeş təşrif buyuracaq. Çarter reysi ilə gələn təyyarələr mayın 27-də səhər saat 07:00-dək aeroportda qalacaq.\nFinal oyunu ilə əlaqədar mayın 24-dən Kiyevin mərkəzi hissələrində başlayacaq futbol festivalı mayın 26-da axşam saat 20:00-dək davam edəcək.\nUEFA Çempionlar Liqasının final oyununda “Real” və “Liverpul” komandaları üz-üzə gələcəklər.


“Qəbələ”nin üzvü dünya ikincisi oldu\n“Qəbələ” İdman Klubunun və Azərbaycan milli komandasının samboçusu Amil Qasımov növbəti uğurunu qazanıb. Apasport.az saytının məlumatına görə, o, Mərakeşin Kasablanka şəhərində keçirilən sambo üzrə dünya çempionatında gümüş mükafata yiyələnib.\nQasımov yarışın ikinci günündə fərqlənib. 74 kq çəki dərəcəsində çıxış edən samboçumuz finala qədər bütün rəqiblərinə qalib gələrək, həlledici qarşılaşmada qüvvəsini sınamaq imkanı qazanıb. Finalda idmançımızın rəqibi rusiyalı Əzəmət Sidakov olub. Mərakeşdə yeganə məğlubiyyətini finalda alan Qasımov fəxri kürsünün 2-ci pilləsinə yüksələrək, dünya çempionatını gümüş medalla başa vurub.


Ölüm yatağında olan baş leytenantın anasının harayı\n25 May 2012 19:50\n"Milli ordunun ehtiyatda olan zabiti, Sumqayıt şəhər sakini baş leytenant Rasim Kazımov ölüm yatağında ölkə prezidenti, ali baş komandan İlham Əliyevdən kömək gözləyir. Xəstəliyi ağırlaşdığından Mərkəzi Klinik Xəstəxanaya köçürülən zabitə təcili ilik sümüyü köçürülməlidir".\nBu sözləri Publika.Az-a göndərdiyi müraciətdə zabitin anası Şərafət Kazımova yazıb.\nO bildirib ki, 2010-cu ildən oğlu qeyri-hockin limfoması xəstəliyindən əziyyət çəkir:\n"Oğlum Cəmşid Naxçıvanski adına Hərbi liseyin, Heydər Əliyev adına Ali Hərbi Məktəbin yetirməsidir. 2006-cı ilin avqust ayında Daşkəsən rayonunda yerləşən N saylı hərbi hissəyə tağım komandiri vəzifəsinə təyin olundu. Erməni işğalçıları ilə üzbəüz, atəşkəs vəziyyətində olsa belə, hər an təhlükəli olan bir şəraitdə üç il postda dağ atıcı tağım komandiri vəzifəsində xidmət göstərib. Aylarla ailəsi olsa belə, evinə gələ bilməyib. Nə də post şəraitində xidmət göstərdiyindən ailəsini yanına apara bilməyib. 2010-cu ilin iyun ayında sağlamlığımda yaranan problemə görə, Müdafiə Nazirliyinin Mərkəzi Hərbi Hospitalına köçürülüb. Burada müayinə zamanı qasıq nahiyəsindən götürülən biopsiyanın nəticəsi ilə ona qeyri-hockin limfoması diaqnozu qoyulub. Hospitalda oğluma dedilər ki, səni burada müalicə etmək mümkün deyil. Odur ki, oğlumu müalicə etmədən ordu sıralarından tərxis edərək, müalicə üçün Milli Onkoloji Mərkəzə köçürdülər. Burada öz hesabına oğlum 4 kurs kimyəvi müalicə aldı. Amma nəticəsi olmadı. Həkim bildirdi ki, sənin xəstəliyinin müalicəsi var, bunun üçün sənə Türkiyədə ilik köçürülməlidir. Türkiyədə bu əməliyyatı keçirmək isə bizim milli pulumuzla 60 min manata başa gəlir. Beləcə oğlumun müalicəsinin başqa ölkədə aparılması üçün heç bir kömək göstərilmədiyindən və bunun üçün özümüzün maddi imkanı çatmadığından Milli Onkoloji Mərkəzində müalicə dayandırıldı. Çarəsiz qalaraq müalicə üçün İran İslam Respublikasına üz tutduq. Burada xəstəxanaların birində 6 kurs kimyəvi müalicəsini davam etdirdi. Bu günlərdə Sumqayıt şəhərində Onkoloji Dispanserdə təkrar müayinə zamanı bəlli oldu ki, xəstəlik ağırlaşıb, şaxələnərək limfalara yayılıb. Yerli mütəxəssislərin dediyinə görə, bu xəstəliyin müalicə üsullarından ən effektlisi ilik köçürmədir ki, bunun Türkiyə dövlətində müalicəsi yüksək səviyyədədir. Bu isə imkanım xaricindədir. Azərbaycanda isə oğlumu ACOP sistemi ilə müalicə ediblər. Oğlumun iki azyaşlı övladı var. Uşaqların biri 3 yaş, o biri 9 aylıqdır. Özü ikinci qrup əlil olduğundan təqaüd alır. Bu pul isə ailəsinin dolanışığı üçün güclə çatır. İndiyədək müalicələrini qohumlarımın, tanışlarımızın maddi dəstəyi ilə alıb. İndi Mərkəzi Klinik Xəstəxanada da müalicəsinin davam etdirilməsinə imkanımız çatmır. Əgər müalicə almasa, həkimlər xəstəliyin daha da şiddətlənərək bütün linfa düyünlərinə yayılacağını söyləyirlər. İndi ümid yerimiz cənab Ali Baş Komandanadır. Ağır post şəraitində, yüksəklikdə, düşmənlə üzbəüz ordu sıralarında xidmət edən, vətəninin müdafiəsi üçün sağlamlığından keçən oğlumu Müdafiə Nazirliyinin Mərkəzi Hərbi Hospitalında "səni müalicə etmək bizim hospitalın imkanları xaricindədir" kəlməsi ilə ordu sıralarından müalicə edilmədən tərxis etdilər. Müdafiə Nazirliyinin Azərbaycanda müalicəsi olmayan xəstələri Gülhanə Hərbi Tibb Akademiyasına göndərməklə bağlı müqaviləsi olsa da, oğlumu müalicə üçün Türkiyəyə göndərmədilər. Bizə deyirlər ki, belə xəstələrdən orduda çoxdur, hamısını Türkiyəyə müalicəyə göndərə bilmərik. İndi Müdafiə Nazirliyi yazdığımız məktuba cavab olaraq deyir ki, ordudan tərxis edilibsə, onun müalicəsi bizlik deyil. Çox xahiş edirəm, prezidentimizdən, mənim oğlumun xəstəliyimin ilkin\nMərkəzi Klinik Xəstəxanasında, daha sonra Türkiyə respublikasında müalicəsi üçün köməklik göstərsin. İndi ümidim göydə tanrıya, yerdə prezidentimiz cənab İlham Əliyevədir. İnanıram ki, prezidentimiz ana fəryadına Müdafiə Nazirliyinin məmurları kimi laqeyd münasibət sərgiləməyəcək. Axı mən oğlumu bu vətən üçün zabit yetişdirmişəm. Oğlumun gözümün qabağında müalicəsi mümkün olduğu halda ölməsinə dözə bilmirəm".\nZabitin anası bu müraciəti eyni zamanda Azərbaycan Respublikasının birinci xanımı, Heydər Əliyev Fondunun prezidenti Mehriban xanım Əliyevaya, müdafiə naziri Səfər Əbiyevə, prezidentin hərbi məsələlər üzrə müşaviri Vahid Əliyevə, səhiyyə naziri Oqtay Şirəliyevə, əmək və əhalinin sosial müdafiəsi naziri Füzuli Ələkbərova göndərib. O, yazır:\n"İndi biz səbirsizliklə bu orqanlardan cavab gözləyirik. Ölkənin birinci xanımı Mehriban Əliyevaya da ümidim böyükdür. Məni daha yaxşı başa düşər. İnanıram ki, məktubu özü oxusa, bizə kömək edər. Onun tapşırığı ilə Heydər Əliyev Fondu onlarla xəstənin müalicəsini gerçəkləşdirib. İnanıram ki, Mehriban xanım bizim səsimizə də səs verəcək". Zabitin anası oğlunun xaricdə müalicəsi üçün millət vəkillərini də onlara dəstək verməyə çağırıb. Ünvan: Sumqayıt şəhəri, 4-cü mikrorayon, ev27/4, mənzil-47 Əlaqə: (055) 369-46-78\nUnibank biznes üçün onlayn məhsulları komissiyasız etdi\n"Zəngilanda müasir logistika-nəqliyyat mərkəzi, bütün infrastruktur qurulacaq"\n27 il erməni işğalından sonra artıq Zəngilan Vətənə qayıtdı - Prezident\nƏfsanə geri dönür: "Karvan" Region Liqasında\n“Zəfər Liqası” turnirinin püşkü atıldı\nErmənilərin qoyub qaçdığı külli miqdarda silah-sursat tapıldı - FOTOLAR\nKoronavirusdan öldüyü deyilən 1-ci sinif şagirdinin FOTOSU\nRəşad Mahmudovdan ŞOK AÇIQLAMA: Gündəlik yoluxma 15-20 min ola bilər - VİDEO\n"Azərbaycan əsgərinin qarşısını kəsmək skandaldır, İran üzr istəyib..." - MÜSAHİBƏ


Nişanlısı ilə ayrılan gənc avtobus dayanacağında öz boğazını kəsdi - FOTO - son xeberler\nTürkiyənin Samsun əyalətində Suat.B adlı gənc ayrıldığı nişanlısını görmək üçün gedib.\nSonxeber.az Unikal.org-a istinadən xəbər verir ki, o anidən ələ keçirdiyi bıçaqla avtobus dayanacağında boğazını kəsərək intihara cəhd edib. Ətrafdakılar qanlar içərisində yerə yığılan şəxsi görüb ilkin tibbi müdaxilə ediblər.\nGənc hadisə yerinə gələn təcili tibbi yardım maşını ilə xəstəxanaya aparılıb. Hadisəylə bağlı araşdırma aparılır.\nDünyada Baxılıb: 1012 Tarix: 12 iyun 2019


XV Avropa Gənclər Olimpiya Festivalının komanda idman növlərinin qrupları bəlli olub » Newscenter.az\n18 Aprel 2019, 18:35\nNewscenter.az.18.04.2019. Bakı 2019 Avropa Gənclər Olimpiya Festivalının komanda idman növləri üzrə yarışlarının qrupları müəyyənləşib.\nNewscenter.az-a Gənclər və İdman Nazirliyinin mətbuat katibliyindən bildirilib ki, Avropa Gənclər Olimpiya Festivalında üç komanda idman növü üzrə yarışlar keçiriləcək. Bunlar: voleybol, basketbol və həndboldur. Voleybol və basketbol yarışları üçün qrupların tərkibi ölkələrin müvafiq yaş qrupları üzrə yarışlarda göstərilən nəticələr əsasında əldə olunan reytinqlə müəyyən olunub. Buna görə də, püşkatma yalnız həndbol yarışı üçün Avropa Həndbol Federasiyasının Vyana qərargahında keçirilmişdir.


Ana səhifə / SOSİAL / “PREZİDENTİN DEDİKLƏRİNİ EŞİTMƏDİLƏR...” – “İcra başçıları var ki, məmnuniyyətlə vəzifəsindən gedərdi”\n25 May 2020, 16:15 / OXUNUB: 175\t/ SOSİAL\n"Hakimiyyətin bu addımlarla əhalinin rəğbətini qazanmaq niyyəti var...”\nazpolitika.info bu mövzuyla bağlı "Turan” İnformasiya Agentliyinin rəhbəri, politoloq Mehman Əliyevin fikirlərini öyrənib:\n- Mən hesab edirəm ki, bu prosesdə bir neçə məsələ var. Onlardan biri kadr dəyişiklikləri çərçivəsində baş verən hadisələrdir. Burada kadr dəyişikliyi başqa formatda baş verir. Adətən, vəzifəli şəxs sərəncamla işdən çıxarılıb yola salınır, ona medal da verilir və o, hörmətli şəxs kimi qalmaqda davam edir. Bizdə də son zamanlar kadr dəyişikliyi daha çox bu istiqamətdə gedirdi. Ancaq indi bu proses həbs edilən məmurlar nəzərə alındıqda, bir qədər fərqlənir. Beləcə hamıya göstərilir ki, əslində hər kəs haqqında dolğun informasiya var, kimin nə işlə məşğul olduğu "yuxarılara” məlumdur. Burada nümayiş etdirirlər ki, artıq köhnə qayda və prinsiplərlə işləmək olmaz. Yəni bu prinsiplər dəyişir.\n- Prezident İlham Əliyev ötən il yeni təyin edilən icra başçıları ilə görüşdə qeyd edirdi ki, gedin, camaatla işləyin, insanları incitməyin, onlara müəyyən şərait yaradın. Ancaq bir çox icra başçıları Prezidentin bu dediklərini eşitmədi. Odur ki, nəticədə belə "nümunəvi” həbslər aparıldı. Artıq bu gün çoxlu sayda icra başçısı var ki, məmnuniyyətlə vəzifəsindən gedərdi.\nAparılan bu proseslə paralel olaraq, Azərbaycan hakimiyyəti Avropa Yenidənqurma və İnkişaf Bankı ilə danışıqlar aparır. Ola bilsin ki, danışıqlarda bir sıra layihələrin həyata keçirilməsi, kreditlərin alınması, islahatların aparılması, yeni özəlləşdirmə proqramının həyata keçirilməsi müzakirə edilir. Məlum həbslərlə eyni zamanda beynəlxalq institutlara göstərilir ki, Azərbaycanda korrupsiyaya qarşı mübarizə gedir, həbs edilənlər var. Bununla paralel olaraq, "Dost” Mərkəzləri açılır, dövlət xidmətlərinin vətəndaşlar tərəfindən asanlıqla istifadə edilməsinə imkan yaradılır, bu sahədə olan korrupsiya halları sıradan çıxarılır.\n16.07.2020, 13:01 / SOSİAL\n16.07.2020, 12:54 / SOSİAL\n15.07.2020, 10:50 / SOSİAL


Ağırlıqqaldırma üzrə Azərbaycan millisinə yeni baş məşqçi təyin olunub - HAQLI.AZ\nEv İDMAN Ağırlıqqaldırma üzrə Azərbaycan millisinə yeni baş məşqçi təyin olunub\nAğırlıqqaldırma üzrə Azərbaycan millisinə yeni baş məşqçi təyin olunub\nAzərbaycan Ağır Atletika Federasiyasında (AAAF) yeni təyinatlar olub.\nFederasiyanın Mətbuat Xidmətindən verilən məlumata görə, bu barədə qərar İdarə Heyətinin iclasında qəbul olunub.\nRizvan Rəsulov AAAF-ın baş katibi, Kamran Əliyev icraçı direktor, Emil Əliyev Azərbaycan milli yığma komandalarının baş məşqçisi, Asif Məmmədov kişilərdən, Sərdar Həsənov qadınlardan, Oktay Muxtarov isə yeniyetmələrdən ibarət yığma üzrə böyük məşqçi təyin olunub.\nİclasda 9-10 apreldə keçirilmiş Azərbaycan çempionatının nəticələri, yığma komandanın formalaşdırılması, beynəlxalq turnirlərdə iştirak və digər məsələlərlə bağlı müzakirələr aparılıb, bir sıra qərarlar qəbul olunub.\nQeyd edək ki, baş məşqçi Emil Təvəkkül oğlu Əliyev 31 avqust 1977-ci ildə Sumqayıt şəhərində anadan olub. 1994-98-ci illərdə Azərbaycan Bədən Tərbiyəsi və İdman Akademiyasında ali təhsil alıb. Uzun müddət Azərbaycan yığmasında idmançı kimi çıxış edib. Dəfələrlə Azərbaycan çempionu, beynəlxalq yarışlarının iştirakçısı və medalçısı olub. Ustad ağırlıqqaldıranlar arasında üçqat Avropa çempionu, Dünya Kubokunun sahibi, dünya çempionatının gümüş medalçısı, Azərbaycan Respublikasının İdman Ustasıdır.\nO, məşqçiliyə 2013-cü ildən başlayıb. 2016-cı ildə “Zirvə” Beynəlxalq İdman Klublarında işləyib, 2017-ci ildən isə fəaliyyətini Mərkəzi Ordu İdman Klubunda davam etdirib, bu günə qədər orada çalışıb. 2017-2018-ci illərdə Azərbaycanın gənc ağır atletlərdən ibarət yığma komandasında məşqçi postunu tutub.\nƏvvəlki məqaləAğcabədidə yol polisi reyd keçirib, 70-dən çox sürücü cərimələnib\nNövbəti məqalədəMikayıl Cabbarov: “Son 18 ildə Azərbaycan iqtisadiyyatı 3,4 dəfə böyüyüb”\nAbşeronda vəzifəli şəxslər həbs edilib\nABŞ kəşfiyyatı: Rusiya Ukraynada 7 000-dən çox hərbçisini itirib


“Bizdə tərcümə məktəbinin yaranmasından danışmaq tezdir” - TANINMIŞ TƏRCÜMƏÇİ » Azmarka.az\nMədəniyyət / Söhbətci\n“Bizdə tərcümə məktəbinin yaranmasından danışmaq tezdir” - TANINMIŞ TƏRCÜMƏÇİ\nAzmarka.az dünya ədəbiyyatının Remark, Kafka və Hesse kimi dünya klassiklərinin Azərbaycan oxucularına sevdirən bədii tərcüməçi Vilayət Hacıyevlə müsahibəni tqədim edir.\n- Mən də diqqətinizə görə təşəkkür edirəm. /modern.az\nAzərbaycanda "Tarixi yaradanlar" kitab seriyasının nəşrinə BAŞLANILDI\nErmənistanda hərbçi qıtlığına görə orduda xidmət yaşı artırılır\nGündəm / Elan / Elm\nAzərbaycanın məşhur nəşriyyatından SƏS-KÜYLÜ KİTAB SERİYASI - "Tarixi yaradanlar"!\nSərt karantin rejimi uzadılacaq? - 1 həftədən sonra...\nManşet / Tenderlər\nQida Təhlükəsizliyi Agentliyi ilə Dövlət Tərcümə Mərkəzinin tenderləri ləğv edildi – Azmarka-nın özəl xəbəri


Yuxunun faydaları o qədər çoxdur ki » Qadınlar.Co - Qadınlara Özəl Paylaşımlar\nArtıq çəkidən xilas edir. Gecə doyunca yatmaq, istirahət etmək artıq çəkidən xilas olmağınıza kömək edir. Yuxusuzluq iştahı artıran "grelin” hormonu artırır. Bu zaman doyduğumuzu göstərən "leptin” hormonu azalır. Buna görə də, artıq çəki almamaq üçün müntəzəm olaraq yatmaq, istirahət etmək lazımdır.\nAğrını azaldır və dözümlülüyü artırır. 2012-ci ildə "Sleep” adlı jurnalda nəşr olunan bir məqaləyə görə, alimlər insanları iki qrupa ayıraraq bir təcrübə aparıblar. Birinci qrup gecə 9 saat yatanlar, digər qrup isə 7 saat yatanlar olublar. Təcrübə iştirakçıları istilik yayan cihaza barmaqlarını tutublar. 9 saat yatan qrup digər qrupa nisbətən, istiliyə 25 faiz daha uzun müddət dayana bilib. Araşdırmaya görə, uzunmüddətli gecə yuxusu ağrıya qarşı müqaviməti artırır.скачать dle 11.3


Başqa planetlərdə ağıllı varlıqlar yaşayıb — ŞOK İDDİA\nAmerikanın "Rochester" universitetinin tədqiqatçılarının fikrinə görə, kainatda Yerdən də başqa planetlərdə mədəniyyətlər quran ağıllı varlıqlar yaşayıb. Ölkə.Az xəbər verir ki, Nyu-Yorkun Roçester universitetinin apardığı tədqiqatlar başqa planetlərdə də ağıllı varlıqların yaşadığına dəlalət edir.\nTədqiqatın nəticələrinə əsasən, kainatda insandan başqa da texnoloji nəaliyyətləri olan ağıllı canlılar yaşayıb. Layihənin rəhbəri fizika və astronomiya elmləri üzrə professor dərəcəsi almış Adam Frenkdir. Alimin fikrinə görə, sözügedən canlılar bəşəriyyətdən əvvəl yaşayıb inkişaf ediblər. Yaşamaq mümkün olan bir planetdə trilyonda bir ehtimalla bir sivilizasiyanın inkişaf etmiş olduğunu təxmin etməyiniz, sizin bədbin olaraq düşünməyinizə səbəb olardı. Ancaq trilyonda bir təxmini belə, Yerdə bəşəriyyətlə olan ehtimalın əslində kosmik tarix ərzində 10 milyard dəfə olduğunu göstərir.\nFrenk ilə işləyən Vaşinqton universitetinin alimi Vudruff Sallivan isə araşdırmada Yerdən kənarda həyat axtarışı üçün Dreyk tənliyindən istifadə etdi. Alimlər Kepler teleskopundan istifadə edərək ulduzların 20 %-ində suyun və həyatın olduğunu ehtimal edirlər.\nYeni Zellandiyada isə son 6 il ərzində görünən 10 UNO yerli xalqın təşvişinə səbəb olub. Nə hadisə şahidləri, nə də rəsmi qurumlar göy üzündə görülən cisimlərə aid bir açıqlama verə bilmir. Avstraliyalı bir çəkiliş qrupu isə, 2014-cü ildə iki UNO-nu lentə ala bilib.\n1 Noyabr, 2016 18:40 ⁄ Baxılıb: 437 ⁄ Çap


Karxana rəhbərlərinə vaxt verilib -\nKarxana rəhbərlərinə vaxt verilib - Nazirlik\n“Son 3 ayda ağac kəsintisi nəzərəçarpacaq dərəcədə azalıb”\nBu gün Ekologiya və Təbii Sərvətlər Nazirliyində ətraf mühitin qorunması, daş karxanalarında keçiriən monitorinqlər,ağac kəsintiləri ilə bağlı mətbuat konfransı keçirilib.\nAzNews.az-ın verdiyi məlumata əsasən , tədbirdə qeyd olunub ki, ölkə ərazisində yaşıllıqların mühafizəsi və qorunması olduqca vacib və prioritet məsələ kimi daim gündəlikdədir. Bildirilib ki, ETSN tərəfindən bununla bağlı sərt tədbirlər görülür, lakin ağac kəsintisinin tam aradan qaldırılması üçün hər kəsin bu işdə yardım və dəstəyi gözlənilir.\nNazirlik ağacların kəsilməsini, yaşıllıqlara göstərilən biganə münasibəti təkidlə pisləyir və təbiətə ziyan vuranlara qarşı bundan sonra da qəti və barışmaz mövqe nümayiş etdirəcəyini qeyd edib.\nMətbuat xidmətinin rəhbəri İradə İbrahimova görülən tədbirlərin müəyyən nəticəsi olduğunu bildirib: “Aparılan statistika və müşahidələr göstərir ki, son aylarda respublika ərazisində ağac kəsintisi faktları xeyli azalıb. Bu tendensiya, həm meşə sahələrində, həm də yaşıllıq massivlərində müşahidə olunur. Ağac kəsintisi hallarının azalması nazirliyin sərt və qətiyyətli mövqe nümayiş etdirməsi ilə bərabər, eyni zamanda vətəndaşların, ictimaiyyət nümayəndələrinin və media orqanlarının da fəallığı ilə əlaqədardır”.\nNazir müavini Firdovsi Əliyev son 3 ay ərzində ağac kəsintisinin nəzərəçarpacaq dərəcədə azaldığını bildirib: “Bu ilin son 6 ayı ərzində Bakı şəhəri ərazisində 61 ağacın icazəsiz kəsildiyi, 98 ağacın isə zədələndiyi aşkar edilib. Bununla bağlı 59 təqsirkar şəxsə 71800 manat məbləğində cərimə, 23745 manat məbləğində ziyan tətbiq olunub. 40 fakt üzrə təqsirkarların tapılması və qanunamüvafiq tədbir görülməsi üçün polis orqanlarına müraciət edilib. Müqayisə üçün bildirək ki, son 3 ay ərzində isə 12 ağacın kəsildiyi, 14 ağacın zədələndiyi müəyyən edilib. Rəqəmlər də bunu deməyə əsas verir ki, son 3 ayda ağac kəsintisi nəzərəçarpacaq dərəcədə azalıb. Aparılan təhlillər göstərir ki, Nazirliyin “qaynar xətt”inə ağacların kəsilməsi ilə bağlı daxil olan şikayətlərin sayında da əhəmiyyətli dərəcədə azalma var. May ayında ağac kəsintisi üzrə 30 şikayət daxil olduğu halda, sentyabr ayında bu rəqəm azalaraq 15 olub. Vətəndaşlar tərəfindən kəsilmə təhlükəsi olan ağaclar barədə verilən məlumatlar əsasında isə 30-a yaxın ağacın kəsilməsinin qarşısı alınıb. Yaşıllıqların mühafizəsində göstərdikləri vətəndaşlıq mövqeyinə, Nazirliyin fəaliyyətinə dəstək verdiklərinə görə bu şəxslərə Nazirlik tərəfindən təşəkkür bildirilib. Görülən tədbirlərə, aparılan maarifləndirmə işlərinə baxmayaraq hələ də ağac kəsintisi tamamilə aradan qalxmayıb. Ölkə başçısının da Nazirlər kabinetinin iclasında qeyd etdiyi kimi, ağacların kəsilməsi halları xeyli azalıb, amma tam aradan qaldırılmayıb. Nazirlik tərəfindən bundan sonra da ağac kəsənlərə qarşı sərt tədbirlər görüləcək, ölkə başçısının verdiyi tapşırıqlara uyğun olaraq ağac kəsintisi hallarının tam aradan qaldırılması üçün qəti addımlar atılacaq”.\nƏtraf Mühit üzrə Milli Monitorinq Departamentinin direktoru Ramal Bağırov 217 ictimai-iaşə obyektlərində aparılan monutorinqlər barədə məlumat verib: “May ayında aparılan araşdırmalar zamanı məlum olub ki, şəhərin mərkəzində fəaliyyət göstərən dünya markalı iaşə müəssisələrindən başqa yalnız 1 şadlıq sarayında belə qurğunun olduğu müəyyən edilib. Tərəfimizdən müasir standartlara cavab verən təmizləyici qurğuları olmayan ictimai iaşə obyektləri və şadlıq evlərinə xəbərdarlıq məktubları göndərilmiş, onlarla görüşlər keçirilmiş və qurğuların quraşdırılması məqsədilə vaxt verilmişdi. Verilmiş vaxt müddətində 217 iaşə obyektindən yalnız 25-də qurğu quraşdırılıb, digər 129 obyekt isə qurğu quraşdırılması üçün şirkətlərlə müqavilə bağlayıb, hazırda quraşdırma işləri davam etdirilir. Tövsiyə və göstərişlərə əməl etməyən 63 obyekt barəsində sənədləşmə işləri aparılıb, bundan 7 obyekt sahibi vəzifəli şəxs qismində 23 000 manat məbləğində cərimə olunub, 11 obyektin hüquqi şəxs qismində cərimə olunması üçün toplanmış sənədlər məhkəməyə göndərilib, digər iaşə müəssisələri barəsində isə sənədləşmə işləri aparılır. Eyni zamanda, son xəbərdarlıqlara əməl etməyən obyektlərin fəaliyyətinin dayandırılması ilə bağlı nazirlik tərəfindən müvafiq qurumlar qarşısında vəsatət qaldırılacaq. Binəqədi, Nərimanov və Səbail rayonları ərazilərində fəaliyyət göstərən ictimai iaşə obyektlərində qurğuların quraşdırılması istiqamətində görülən işlər daha intensiv aparılsa da, Suraxanı, Xəzər və Xətai rayonları ərazilərində fəaliyyət göstərən ictimai iaşə obyektlərində demək olar ki, heç bir iş görülməyib”.\nRamal Bağırov həmçinin daş karxanalarında keçirilən monitorinqlərlə bağlı da məlumat verib: “ Atmosferi çirkləndirən, havanı bürüyən toz-dumanın digər bir mənbəyi də şərqdən və qərbdən Bakını əhatə edən daş karxanalarıdır ki, bununla bağlı Nazirliyə şikayət və müraciətlər daxil olur. Apardığımız monitorinqlərdə daş karxanalarında pozuntular aşkar etmişik və cərimələr tətbiq olunub. Bu pozuntuların da əsas səbəbi avadanlıqların müasir tələblərə cavab verməməsidir. Çalışırıq ki, bu problemləri aradan qaldıraq. Yeni texnologiyaların quraşdırılması üçün karxana rəhbərlərinə vaxt verilib”.\nEkologiya və Təbii Sərvətlər Nazirliyinin Bioloji Müxtəlifliyin Qorunması və Xüsusi Mühafizə Olunan Təbiət Ərazilərinin İnkişafı Departamentinin direktoru Hikmət Əlizadə bildirib ki, ovçu bileti almaq üçün nazirliyə müraciət edilməlidir: “Həmin şəxslər test imtahanı verəcəklər, silah, quşlar və s. barədə məlumatlı olmalıdırlar”.\nDepartament direktoru onu da deyib ki, son 6 ayda 63 nəfər qanunsuz ov etdiyinə görə saxlanılıb: “Onlardan ümumilikdə 56 silah, 110-dan çox patron götürülüb. Aralarında əcnəbi şəxslər də var”.


Arvadı ilə birlikdə valideynlərini öldürən gəncə ağır cəza – Şirvanda – Yenicag.Az\nAna Səhifə Kriminal Arvadı ilə birlikdə valideynlərini öldürən gəncə ağır cəza – Şirvanda\nArvadı ilə birlikdə valideynlərini öldürən gəncə ağır cəza - Şirvanda\nYeni Çağ Media Qrupu – Aprel 18, 2018 - 11:02\nŞirvan Apellyasiya Məhkəməsində Masallı rayonunda həyat yoldaşı ilə birlikdə valideynlərini qətlə yetirən şəxslə bağlı məhkəmə hökmündən verilən apellyasiya şikayətinə baxılıb.\nYenicag.az APA-ya istinadən bildirir ki, Mil-Muğan bürosunun məlumatına görə, hakim Rafiq Cəfərovun sədrliyi ilə keçirilən prosesdə apellyasiya protesti qismən təmin edilib.\nAğayev Azər Etibar oğlunun cəzası dəyişdirilərək ömürlük həbs cəzası ilə əvəz edilib.\nOnun həyat yoldaşı Ağayeva Bəstəgül Lətif qızı barəsində birinci instansiya məhkəməsinin çıxardığı qərar isə qüvvədə saxlanılıb.\nQeyd edək ki, 2017-ci ilin iyunun 5-də Masallının Miyenkü kəndində dəhşətli qətl hadisəsi baş verib. Həmin kəndin sakinləri, 1989-cu il təvəllüdlü Azər Ağayev həyat yoldaşı 1979-cu il təvəllüdlü Bəstəgül Ağayeva ilə birgə ailə-məişət münaqişəsi zəminində valideynləri – 1962-ci il təvəllüdlü Ağayev Etibar Qiyas oğlunu və 1962-ci il təvəllüdlü Ağayeva Rəfiqə Qurban qızını balta ilə amansızlıqla qətlə yetiriblər.\nDaha sonra meyitləri həyətlərindəki tövlədə basdıraraq üzərini betonla örtüblər. İyunun 5-dən yoxa çıxan ər-arvadla maraqlananlara Azər Ağayev onların Rusiyaya yollandığını deyib. İyunun 9-da hüquq-mühafizə orqanlarının keçirdikləri əməliyyat-istintaq tədbirləri nəticəsində məlum olub ki, yoxa çıxan ər-arvadı oğlu və onun həyat yoldaşı qətlə yetirərək tövlədə basdırıb.\nQətli törətməkdə şübhəli bilinən ər və arvad saxlanılıb.\nLənkəran Ağır Cinayətlər Məhkəməsinin hökmü ilə Ağayev Azər Etibar oğlu və onun həyat yoldaşı Ağayeva Bəstəgül Etibar qızı Cinayət Məcəlləsinin 120.2.1, 120.2.7, 120.2.9 maddələri ilə təqsirli bilinərək 20 il azadlıqdan məhrum edilib.\nhökm, qətl, Şirvan,


Birincisi, uşaqlarda gözlərin altında dəri xüsusiyyətlərini qeyd etmək lazımdır. Bu, olduqca nazikdir (digər lokalizasiyalara nisbətən orta hesabla 3-4 dəfə daha incə), bu səbəblə görünür, belə ki, qan dövranının pozulması və lenfatik sistemlər bu sahədə özünü qaralma kimi göstərir.\nBir uşağın gözü qarşısında qaranlıq dairələrin görünüşünə səbəb olan əsas səbəblər aşağıdakılardır:\n1. Worm infestation (ascariasis, enterobiosis) bu fenomenin ümumi səbəbidir. Bu, qanda helmintlərin tullantı məhsullarının yığılması olduğu ilə izah olunur. Buna görə də, uşağın infeksiyasının qarşısını almaq üçün körpəni hər yeməkdən əvvəl əllərini yuyunmaq və tualetə getdikdən sonra diqqətlə izləmək lazımdır.\n2. Enfeksiyonlar, bədəni parazitlərin, bakteriyaların və bir neçə digər mikroorqanizmlərin metabolik məhsulları ilə zəhərlənməsinə səbəb olur. Bu zəhərli maddələr qan dövranına daxil olur və bədənin hər tərəfində qan vasitəsilə keçirilir.\n3. Xroniki tonzillit (tonzillərin xroniki iltihabı) ayrı bir səbəb olaraq alınır. Bu xəstəlikdən şübhələnmək asandır: körpə tez-tez boğaz boğazından, ağrını yuttarkən, daimi bir yumru hissindən şikayətlənir. Bundan əlavə, uşaq infeksiyanın fonuna qarşı toxunulmazlığın azalması, yəni immun çatışmamazlığın inkişafı ilə əlaqədar olaraq tez-tez əziyyət çəkir.\n4. Allergiyalar. Allergik reaksiyaların inkişafına səbəb olan amilin müəyyən edilməsi vacibdir. Belə amil hər hansı bir qida məhsulu, polen, ev heyvanları ola bilər. Alerjeni öz-özünə müəyyən etmək mümkün olmadıqda, mütəxəssisin köməyini axtarmaq lazımdır.\n5. Dişlərin xəstəlikləri (ən çox çürüklər). Bu səbəbdən istisna etmək üçün, diş həkiminə hər il iki dəfə yoxlama aparmaq kifayətdir. Bundan əlavə, ağız boşluğunun vəziyyətinə diqqət yetirmək üçün tətbiqin və hijyenik standartlara uyğunluğunu nəzarət etməlisiniz.\n6. Bitki distoni. Bu xəstəlikdə, uşaq tez-tez baş ağrısı, başgicəllənmə, çarpıntı, yorğunluq və zəiflikdən şikayətlənir, dərisi solğun görünür.\n7. Yorğunluq. Kifayət qədər yuxu almadıqda, cildin oksigen saturasiyası pozulur, metabolik məhsulların atılmasını yavaşlatır və dolaşım sistemində sonradan birikir, bunun nəticəsində dəri zədələnir, letargik olur, elastikliyi pozulur. Yorğunluq fonunda qaranlıq dairələr meydana gəlsə, onda valideynlərə diqqət etməsi lazım olan ilk şey düzgün gündəlik qaydaları təşkil etməkdir: televiziya və ya kompüter qarşısında xərclənən müddətləri məhdudlaşdıran, açıq havada qalma, balanslaşdırılmış diyet (kifayət qədər tərəvəz, meyvə, süd məhsulları ət yeməkləri). Beriberi vəziyyətində - zəruri vitamin və mineralların miqdarının artırılması.\n8. Yatmadan əvvəl çox içməli.\n9. Ümumi dehidratasiya. Bu vəziyyətdə dəri, solğun, inək və letargik hala gəlir, bütün vaskular şəbəkə yaxşı görünür.\n10. Konyunktivit. Bu patoloji gözün konyuktivasının iltihablı bir lezyonudur, onun arxa hissəsində göz qapaqlarının şişməsi vardır.\n11. Anemiya. Dərinin azaldılması hemoglobin, dəri və selikli membranların həssaslığı, uşağın iştahsızlığı, daimi zəiflik və əhval dəyişiklikləri qeyd olunur. Ən çox görülən forma dəmir çatışmazlığı anemiyasıdır. Bu anemiyanın səbəbi zədələnmiş ələ və nəqliyyata, artımın artmasına, bədənin içərisində dəmirin azaldılmasına, daxili və xarici qanaxmalara səbəb ola bilər.\n12. Tiroid bezlərinin xəstəlikləri.\nBeləliklə, bir uşağın gözü altında olan qaranlıq dairələr bir sıra sağlamlıq problemlərinin, qeyri-sağlam pəhrizin, gündəlik prosedurun mövcud olduğunu göstərə bilər. Hər halda, gələcəkdə ciddi ağırlaşmaları qarşısını almaq üçün bu səbəbdən aydınlıq gətirmək üçün bir həkimə müraciət etmək lazımdır.\nYetkinlik yaşına çatmamaq və yuxu olmaması səbəbindən gözlərin altında çantalar görünə bilər. Uşaqlar valideynlərinin nəzarəti altında, onların yuxu və istirahət planlarını izləyən öz zövqləri üçün yaşayırlar. Buna görə də uşağın yuxusuzluq səbəbiylə çantaları normal şəraitdə istisna edilir və valideynlərin sağlamlıq vəziyyətinə diqqət yetirmələri üçün bir səbəb ola bilər.


Araşdırma – Mingəçevir İşıqları\nMingəçevir Dövlət Universitetində beynəlxalq elmi konfransın “Təhsil və humanitar elmlər” bölməsinin…\n11 dekabr 2021-ci il tarixində Mingəçevir Dövlət Universitetində (MDU) Azərbaycan Respublikasının Təhsil və İqtisadiyyat nazirliklərinin, Mingəçevir Şəhər İcra Hakimiyyətinin dəstəyi ilə “Davamlı inkişaf strategiyası: qlobal trendlər, milli…\nGündəlik həyatda müxtəlif informasiyaları axtarmaq üçün Google axtarış motorundan istifadə edirik. Bir çox halda axtardığımızı rahat tapırıq, bəzi hallarda isə çətinlik çəkirik. Hərdən elə olur ki, axtarışlarımız heç bir nəticə vermir. Amma…\n“Nə düşünürsən? “, “Bu haqda fikrin nədir?”, “ Sizinlə məsləhət etmək istəyirəm!” və sair...Bu yaxınlarda kimə belə müraciət etmisiniz? Əgər bu suala cavabınız müsbətdirsə, o zaman yazını oxumağa davam edin. Müsbət deyilsə, yenə oxuyun,…\nRegionların sosial-itisadi inkişafı üzrə Dövlət Proqramına müvafiq olaraq, 2011-ci ildən etibarən Mingəçevir şəhərinin su və kanalizasiya sisteminin kompleks və iki mərhələli şəkildə yenidən qurulması layihəsinə başlanılıb. Mi-news.az-ın…\nMingəçevir Dövlət Universitetinin kollektivi Mingəçevirdə…


Qrız sözü haqqında əsası olmayan rəvayətlər söyləyənlər olmuşdur. Belə ki, Qrız- qrits sözü qırmaq feli ilə təsadüfən fonetik səsləşir və ona görə də bu rəvayətlər uydurmadır. Tök-tökmək, var-gəldi-gələcək-gəlir fellərinin qrız dilində təsnifatını və s. Verdikdə Q elementinə, daha doğrusu söz önlüyünə rast gəlinir. Həmin Q elementi yüksəklik, ucalıq, hündürlük, açıqlıq mənasını verir, Rit sisə hamar, cila mənasını verir. Cilalanmış daş ritsə-xud, cilalanmış taxta-ritsə-təxtə yer bildirir. Kəndin mövyeyinə görə belə adlanır. Qrızların tarixi demək olar ki, öyrənilməyib. Qədim yunan alimi Strabon özünün 17 cildlik Coğrafiya əsərində qeyd edir ki, Qafqaz Albaniyasında 26 alban tayfası yaşayır və həmin tayfalanın hamısı öz dilində danışır. Qrızlar da həmin 26 alban Tayfasından biridir və o zamandan öz dillərində danışırlar. Q.A.Qeybullayev Aəzərbaycan toponimikası əsərində Hər (Qafqaz Albaniyasında tayfa) tayfasının qrızların əcdadı olduğunu bildirmişdir. Müəllifin yazdığına görə Hər tayfası Qafqaz Albaniyasının şimal şərqində yayılmışdır və qrızların indii yaşadıqları torpaqlara sonradan köçmüşlər.\nYazılı mənbələrdə qrız toponiminə ilk dəfə X əsrdə rast gəltinir. Kəndin ərazisində bir qədim dağılmış məscid var. Deyilənlərə görə bu məscid Abbasi Xilafətinin banisi Abbasın məşhur sərkərdəsi Abu Müslim Əl Xorasıni tərəfindən təxminən YIII əsrdə inşa edilib. Məscid Əbu Müslismin adını daşıyır. Qeyd etdiyimiz kimi eyni adlı məsciddən Xınalıq kəndində də var. Qrız kəndi T.Mustafazadənin Quba xanlığı əsərində Qrız haqqında bir sıra maraqlı qeydlərə rast gəlmək olar: Bulqakova xəbər çatmışdı ki, öz ailəsini Qrız kəndində yerləşdirən Şeyxəli xan bir gecə Çərəkə adlı kiçik sayın kənarına eyni adlı kəndə gəlir, və burada öz sadiq adamları ilə məsləhətləşmələr aparır. Bulqakov Xınalıq və Qrız kəndlərinə qasid göndərərək sakinlərdən xanın ailəsini tutub verməyi tələb etsə də heç bir nəticəyə nail olmamsış, və kəndləri cəzalandıraraq 8 əmanət, 150 iri buynuzlu mal-qara, 100 qoyun almışdır. Şeyxəli xan Qrız kəndini özünə iqamətgah seçərək buradan xanlığı idarə etməyə başladı. A.A.Bakıxanova görə Şeyxəli xan Qrız kəndinin yaxınlığında yeni şəhər salmağa və kəndi genişləndirməyə başladı. Görünür ki, yeni yaradılacaq şəhər xarakteri daşımalı idi. Lisaneviç 21 oktyabr 1810–cu il tarixli raportunda yazırdı ki, qrız və Yuxarıbaş mahalları üsyançılardan təmizlənib, əyalətdə sakitlik bərpa olunub, şeyxəlixan isə öz tərəfdarları ilə Tabasarana qaçmış, hal-hazırda Yerfi kəndindədir.\n1870-ci illərin ortalarından qrızların müəyyən hissəsi Müşkür mahalına köçür. Lakin qrızlar həmişə üç yay ayı müddətində malik olduğu mal-qara ilə dağlardakı yaylaqlara köçür. Müşkür mahalındakı qrız obalarının sayı 58-ə çatırdı. 1941–ci ildə kənddə kişi cinsinə mənsub bütün gənc, qoca və hətta yeniyetmələr müharibəyə göndərilir. Onların çox hissəsi bir daha Qrıza qayıtmır. Müharibə zamanı Qrızda Qırmızı ordunun hissələri də yerləşdirilmişdir. Daima təşviş içində yaşayan qadın və uşaqlar Qrızdan köçməyə məcbur olublar. Onlar Quba rayonunun digər kəndlərinə və əsasən də Xaçmaz şəhərinə və onu əhatə edən 24 kəndə kösmüşdülər. Əhalinin böyük hissəsi kənddən köçdükdən sonra kənddə qalan əhali orda mövcud olmuş qədim evləri dağıtmış və onların yerində indii mövcud olmuş evləri tikmişdir.\nQrız dilinə ən yaxın dil buduq dilidir. Qrız-Dəhnə, Cek, Əlik, Harut və Yergüc kəndlərində qrız dilinin fərqli ləhcəsində danışırlar. Bu kəndlərdə danışılan qrız dilinin ləhcələri o, qədər fərqlənir ki, bəzi alimlərin fikrincə onları ayrı bir dil kimi götürmək olar. Tədqiqatçıların ən son araşdırmalarında bu ləhcələr qrız dilinin dialektləri kimi qəbul edilmişdir. Qrız dili haqqında 1972-ci ildə Ş.Şədiyevin doktorluq dissertasiyası, 1964-cü ildə V.Xıdırovun namizədlik dissertasiyası yazılmışdır. Qrız dilində danışanların ümumi sayı 10 min və 15 min arası dəyişir. Qrız kəndində hazırda 30-40 ev var. Son məlumatlara əsasən kəndin əhalisi 368 nəfərdir. Yerli əhalinin dediyinə görə burada 777 ev olmuşdur. Və burada 8 minə yaxın əhali yaşayıb. Lakin onlar bir sıra amillərin təsiri ilə miqrasiya etmişlər. Ə.Qubatov Azərbaycan xalqı ilə qardaşlıq ailəsində əsərində yazır: XIX əsrin axırlarına aid mənbə istisna olmaqla Harutdan 57 oba, Qrızdan 37 oğa, Buduqdan 12 obanın yarandığı qeyd edilmişdir. Qrızların indii məskən olduğu Hacı qazma, Hacıəhməd oba, Əhməd oba, Hacı Qurban oba, Yataq oba, Tikanla oba, Nağı oba, Hacıəbdürrəhim oba, Sibir oba, Ralçıq oba, Çinar tala, Mola oba, Ağaşirin oba, Pirqulu oba, Hacıməmməd oba, Ağaverdi oba, İdris oba, Fərzəli oba, Nəcəf oba, Sümagir, Digah oba. Son illər isə Qrız kəndinin əhalisi əsasən Qrız-Dəhnə kəndinə miqrasiya etmişlər. Yuxarıda göstərilənlərdən başqa qrızlar Bakı və Sumqayıtda, həmçinin Abşeron və İsmayıllı və Qəbələ rayonlarının bir neçə kəndində yaşayır.\nQrızlar islam dininin sünnü təriqətinə qulluq edirlər. Əhali əsasən heyvandarlıq və dəmyə əkinçiliyi ilə məşğul olurlar. Xalça və palaz toxucuduğu sənəti də inkişaf etmişdir. Bundan başqa Qrızda yəhudilər də yaşamışlar. Onları buraya Fətəli xan köçürmüşdür. Bu gün də kənddə yəhudi qəbirstanlığı var.\nTarix: 10.12.2014 / 10:48 Müəllif: Aziza Baxılıb: 274\tBölmə: Ümumi Melumat\nSevgimin Karwiligi Bu Olsa Gerek Qoyunki Qoyun davam Nurzadə etməyək olmamaq İdmanla mütəmadi məşğul olanların nəzərinə Onuncu yagiwlar Kanin Ayaqlarımızın yaya hazırlığı Xanımlara 1 neçə məsl Emmanuil Lasker Genc Seksual gosteren hereketler Vənənd elman ismayılov Məşədi Məmməd Fərzəliyev yaranır SEKS QADINI GÖZELLEŞDİRİR Evliliyi nələr öldürür Dudaklarini HESED Insanï Eriden ODDUR Acinin Icinde Mutluluk qoyun kesmek Sirkə film 2003 UEFA Yeni sıralama qanaxma neqede olur Peyğəmbərlərin Peşələri Sağlam arığladan 3 pəhriz qadınlarının Statuslar2 AD Gunumdu Adi əhvalatlar film 2000 dəli kompleks ədedlerin yaraması Anlasana seksual Sendemi Donuyorum Zapi Bugatti Ve Bentli Yahudinin Yeasayer Herşey Sende Gizli Alovlardan keçən ömür film 2005 Dirilmeye Soz Verdim təmir Limonun BIR QADIN NECƏ ƏLDƏ OLUNA BİLƏR Gözlərinəzə qulaqlarınıza inanmayacaqsınız Silikon Şreder


Elçinin teatr planeti | Tele-İnform\n« Azərbaycanın qeyri-maddi mədəni irsi və Ərtoğrol Cavid\nSəyyar qəbulda 65-ə yaxın sakinin müraciəti dinlənilib »\nduyğular, ovqatlar bağışlasınlar, onu doğruluğun, ədalətin, xeyirxahlığın, kişiliyin, ləyaqətin və yaxşı adamların hələ də tükənmədiyinə inandırsınlar…\nFikrin daha aydın və sadə izahı baxımından Azərbaycanın görkəmli ədəbiyyatşünas-alimi, akademik Nizami Cəfərovun 2005-ci ildə Elçinin “Seçilmiş əsərləri”nin nəşri münasibətilə yazdığı məqalənin preambulası olduqca konkret və simptomatik görünür. Hətta N.Cəfərov kimi bir alim etiraf edir ki, Elçin “yaradıcılığını ona layiq bir səviyyədə təhlil edib dəyərləndirmək, qaldırdığı ictimai-ideoloji problemlərin “coğrafiya”sını tələb olunan şəkildə əhatə eləmək, bədii idrakının özünəməxsus texnologiyalarını, ritmini, intonasiyasını az-çox elmi interpritasiyanın predmetinə çevirmək o qədər də asan deyil”. Mən də bu fikri dəstəkləyirəm. Lakin bununla yanaşı, N.Cəfərov həməncə öz nəzəri bilgilərinin müstəvisində dəqiq analitik bəyanatla çıxış edir: “Elçinin hər bir əsəri – hekayədən romana, publisistik məqalədən monoqrafiyaya qədər -məhdudlaşmayan, onunla tükənməyən bütöv (intəhasız!) bir yaradıcılıq metafizikasının təzahürüdür. O, bu və ya digər əsərinin müəllifi olmaqdan daha çox həmin əsərlərdə zühur edən tarixi ədəbi istedadın (və ya missiyanın!) müəllifidir”. Bax, budur fenomen… okean və damla… Bir damla okeanın bütün xassələrinin təcəssüm modelidir. Bir qar dənəciyi kainat suyunun şəklidir. Gerçəklikdə su adi sudur, qar dənəciyini isə qavrayış möcüzə bilir. Hərçənd ki, qar dənəciyi də elə həmin su damlasıdır ki var…\nElçin məhz öz ədəbi-bədii yaradıcılığının məzmun birgəliyi baxımından fenomendir. Odur ki, Elçin-yazıçını Elçin ədəbiyyatşünasdan, Elçin-ədəbiyyatşünası Elçin-dramaturqdan ayırmağı, onların yerini müxtəlif fəaliyyət sahələrinə görə müəyyənləşdirməyi heç də düzgün saymıram. Çünki onsuz bu yoxdur, bunsuz da – o. Bir də… Elçin nə yazırsa yazsın, fərqi yoxdur ki, bu hekayə, povest, roman, dram, publisistik oçerk, tənqidi məqalə, yaxud ədəbi xülasə olsun, o, həmişə, hər yazısında müa\nsirini tanımağa, onu anlamağa, dərk etməyə çalışır, müasirinin yaşantılarında, portretində dövrü, zamanı təcəssüm etdirməyə çalışır. Elçin çalışır ki, müasirinin köməyilə öz içinin dərinliklərinə yol tapsın, öz dünya modelini qursun, insan batininin qaranlıqlarını işıqlandırsın. Çünki o da Sinoplu Diogen kimi gündüzün günorta çağı əlində məşəl tutub insanı axtarır.\nDigər tərəfdən isə Elçinin dramaturgiyası, bütün yuxarıda deyilənlərə baxmayaraq, Elçin dünyası içində özəl bir dünyadır, hətta haradasa ada təəssüratı yaradan bir dünyadır. Elə bir ada ki, o ada elə bil gəmi kimi Elçinin proza okeanında sərbəstcəsinə üzüb arzuladığı sahilə yan ala bilir, istədiyinə istədiyi kimi və həməncə reaksiya verə bilir… Belə ki, bu ada lirik-psixoloji yaşantıların, poetik düşüncələrin, sonsuzluğa söylənilmiş monoloqların səhnəsi də ola bilir, homerik gülüşlərin, satirik öcəşmələrin, sarkastik şəbədələrin meydanı da… Bu ada absurdun beşiyinə dönüb dəlixananı da xatırlada bilir, adi bir ailənin məişət dramı oynanılan mənzilini də… Başqa sözlə, Elçinin dramaturgiya adası intensiv metamorfozlar, yəni dəyişmələr, çevrilmələr dünyasıdır və burada hər bir insan özünü kənardan görüb tanımaq imkanına malikdir. Çünki Elçin yad planetlilərdən yazanda da, əslində, elə bizdən, bizim həyatımızdan, bizim ağrılarımızdan, dərdlərimizdən, məişətimizin, düşüncəmizin problemlərindən, qavrayışımızın streotiplərindən yazır, bəzən də bizi hətta inanılmaz, qeyri-adi dramatik situasiyalara salıb yazır.\nOna görə Elçin dramaturgiyasını öyrənmək, tədqiq eləmək xüsusi maraq doğurur. Bu marağı şərtləndirən birinci səbəb dramatik vəziyyətlərin orijinallığı, onların fantastika ilə gerçəklik sərhədində yerləşməsi və haradasa qeyri-adi səciyyə daşımasıdır. İkinci bir səbəb də ondan ibarətdir ki, Elçin dramaturgiyasından Azərbaycan teatrının son 20-30 il ərzində yaşadığı tarixin mənzərəsi açılır və nəinki təkcə Azərbaycan teatr tarixinin mənzərəsi… Üçüncü səbəb budur ki, Elçinin pyeslərində güclü tənqidi ruh var. Komediya, gülüş həmişə tənqiddir, nəinsə təftişidir, sınağa çəkilməsidir, yoxlanılmasıdır, inkarıdır və eyni zamanda, bu, nə qədər qəribə səslənsə belə, ümidin təsdiqidir. Çox zaman deyirlər ki, həyatda ən axırıncı ümid ölür. Məncə, bu deyimdə bir balaca boşluq var, çünki ümid heç vədə ölmür. İnsanlığın bütün ümidləri yaşayır və ta sonuncu insan yer üzündən yox olana qədər yaşayacaq. Bu mənada, ümid insan deməkdir, insan – ümid… Hətta belə bir fikri də dilə gətirmək olar ki, ümid sözdür, enerjidir, antimateriyadır və hər cür yaşam fövqündədir, zaman dışındadır. Elçinin də bütün əsərlərinin sonunda mütləq şəkildə bütün hadisələrin fövqündə qərarlaşmış bir ümid işığı yanır.\nElçin dramaturgiyasına marağı çəkən dördüncü məqam görkəmli teatrşünas-alim Aydın Talıbzadənin təbirincə desək, “Elçin öz nəsrində elə bil ki Abşeronun qum teatrını yaradıb: onun prozasının plastikası o qədərdir ki… o qədərdir burada işıq-kölgə effekti ki, ovqatlar, personajlar, siluetlər, görüntülər həməncə anbaan dəyişir, ilğımlaşır, birindən digərinə transformasiya olunur”. Müşahidənin özü və onun sözlə ifadəsi dəqiqdir. Amma mən buraya bir mühüm cəhəti də əlavə etmək istərdim. Elçinin dramaturgiyası da işıq və kölgənin bir-birilə əvəzləndiyi sərhəddə təzahür eləyir. Onun, demək olar ki, əksər pyesləri yuxu ilə, xəyal ilə, fantaziya ilə gündəlik məişət təkrarlarının sintezində, qarışığında əmələ gəlir. Bu əsərlərin fakturasında hər iki dünya – təsəvvürlə reallıq yanaşıdırlar və onların arasına nazik bir tül pərdə atılıb. Birindən digərinə keçid cəmi bircə anın məsələsidir. Heç də təsadüfi deyil ki, Elçin pyeslərində personajlar tez-tez xəyalların oyunu ilə gerçəkliyi səhv salırlar, gerçəklikdən ayrılıb ya ilğımlarla yaşayırlar, ya da gerçəkliyin özünü ilğımlaşdırırlar. Hətta onların yaşadıqları məkanın özü belə haradasa yırğalanan, dayanıqsız qumları xatırladır. Əgər personajlar bu qumların üstündə aşırı ləngisələr, o andaca qum dənizində yoxa çıxarlar. Mən bunu Elçin dramaturgiyasının çox özəl, nadir xüsusiyyəti kimi dəyərləndirirəm.\nElçin dramaturgiyasına mənim marağımı cəlb edən beşinci səbəb isə onun pyeslərinin səhnə üçün hədsiz dərəcədə effektli olmasıdır, canlı xalq dilində yazılmasıdır, dramatik vəziyyətlərin dinamikliyi və mütəhərrikliyidir. Bu dinamikanı, mütəhərrikliyi təmin edən nəsnə isə Elçinin öz pyesləri üçün seçdiyi absurd formatıdır. Azərbaycan ədəbiyyatşünaslığının ən parlaq simalarından biri Yaşar Qarayev heç də əbəs yazmırdı ki, “Elçin dramaturgiyamızda ilk dəfə olaraq xaosun, hərc-mərcliyin obrazını yaradır! Onların əsasında duran mənəvi, əxlaqi, ideoloji streotipə, normativ düşüncə və rəftar tərzinə ən müasir, ayıq, oyaq, ədəbi, estetik münasibət ifadə edir”. Xaosun obrazı – hər növ fantaziya üçün, fantaziya əlvanlığı üçün, təxəyyülü oyatmaq üçün olduqca təsirli bir qıcıqdır. Xaosu hərə bir cür görür, bir cür təsəvvür edir və bir cür modelləşdirir. Lakin Xaos həm də o nəsnədir ki, içində dünyaya yer verir, dünyanı öz sahmansızlığından doğurub sahmana gətirir. Elçinin pyesləri də sanki xaosun parametrlərsiz məkanında strukturlaşır. Ona görə rejissorlar belə bir məkanda özlərini tam azad, tam sərbəst hiss eləyirlər, öz improvizə etmək qabiliyyətlərini heç nə ilə məhdudlaşdırmırlar. Aktyorlar barəsində də bunları demək mümkündür. Onların Elçin pyeslərində aldığı rollar birmənalı şəkildə aktyor improvizəsini şərtləndirir. Çünki Elçin aktyora obrazı yox, obrazın kodunu, şifrəsini təqdim edir. Aktyor məhz bu koda, bu şifrələrə əsasən obrazın səhnə həyatını, onun daxilini və plastik rəsmini, bir sözlə, bütövlüyünü yaratmalıdır. Ona görə də hər bir aktyor Elçin dramaturgiyasında oynadığı rolu öz improvizəsinin gücünə söykənərək yaradır. Bu da ondan irəli gəlir ki, Elçinin pyeslərində statik, daşlaşmış, dəyişməz heç nə yoxdur. Elçinin dramaturji mətnləri improvizələrə, yozumlara, innovasiyalara, müxtəlif modulyasiyalara açıq ədəbi mətnlərdir.\n90-cı illər ədəbi ictimaiyyətə yeni Elçini təqdim etdi, dramaturq Elçini, komedioqraf Elçini təqdim etdi. Elçin 1994-cü ildə “Literaturnaya qazeta”nın müxbiri Elmira Axundovaya verdiyi müsahibəsində heç də əbəs demirdi ki, “1990-cı ilin yanvar hadisələri həyatımı ikiyə böldü”… Rica eləyirəm, fikir verin: o, demir ki, yaradıcılığımı, deyir ki, həyatımı. Bu onu bildirir ki, 1990-cı illərdən sonra o, özünü də, dünyanı da, ətrafını da, hadisələri də artıq tamam başqa cür görməyə başlayır, tamam başqa cür qiymətləndirir və bütün bu duyğularını, emosiyalarını ifadə etməkdən ötrü yeni yazı metodologiyaları və texnologiyaları arayır. Onun bu müsahibəsi Elçinin 90-cı illər yaradıcılığının tədqiqindən ötrü bir epiqraf kimi götürülə bilər, çünki bu epiqrafda həm dövr, həm şəxsiyyət, həm sənətçi ovqatı və həm də yazıçı axtarışları öz əksini tapır. Və hətta bundan əlavə Elçinin bu müsahibəsi mənə çox simptomatik psixoloji bir durumun xəritəsi və həmin durumdan azad olmaq, çətin sarsıntıdan çıxa bilmək resepti, düsturu, yolu kimi görünür.\nBir qayda olaraq, Elçinin komediyalarında müsbət qəhrəman yoxdur və ya qəhrəmanının müsbət keyfiyyətlərini dramaturq məharətlə örtüyə bürüyüb arxa plana atıb, yəni o da başqalarından heç nə ilə fərqlənmir. Böyük masştabda götürdükdə, Elçin pyeslərində heç mənfi personajlar da yoxdur, əgər cəmiyyət xəstədirsə, dəlilik yaşam norması kimi qəbul olunursa, insanları – personajları müsbət və ya mənfi qütblərə yığmağın, müsbət və ya mənfi qütblərdə qruplaşdırmağın mənası varmı?\nBir də axı, Elçinin yazdığı pyeslərin əksəriyyəti absurddur! Absurdda müsbət və ya mənfi personaj axtarmağın özü mənasızdır, çünki onlar bu absurd içində yaşamağa məhkum adamlardır, dəlilik və intihar sərhədində dayanmış adamlardır. Bu insanların yaxşılığı və pisliyi ancaq şərti və nisbidir. Absurd pyeslərində həmişə yalnız bir müsbət personaj, bir müsbət sima olur ki, bu da dramaturqun özüdür. Əgər daha dəqiq olmağa çalışsaq, deməliyik ki, bu, müəllifin gülüşüdür. Absurd pyeslərində müsbət rolda məhz “Cənab Gülüş” çıxış edir. Hərçənd ki, Elçin öz absurd pyeslərində həmişə oxucusu-tamaşaçısı üçün qaranlıq tunelin sonunda mütləq bir işıq yandırmağa çalışır. Lakin elə məqamlar olur ki, heç müəllifin özü də bu işığın yandığına inanmır və başlayır öz içində bu işığa da xısın-xısın gülməyə…\nElçin zirvədən zirvəyə addımlayır, bir zirvəni fəth edən kimi yenisini axtarır və həmin o zirvəyə qalxmağa hazırlıq görür. Di gəl ki, artıq öz 75 yaşının fövqündə dayanmış Elçin zirvədən zirvəyə yüksəldikcə təngimir, yorulmur, enerjisi tükənmir, elə hey getdikcə gedir, sanki ədəbiyyatın, sənətin sonsuzluğu içində əbədi səyahətə çıxıb…\nElçin söz adamıdır…\nElçin teatr adamıdır…\nElçin Azərbaycan mədəniyyətinin hadisəsidir…\nBu gün Elçinin pyesləri nəinki Azərbaycan teatrlarının repertuarını bəzəyir, həmçinin, dünya teatrlarının repertuarını dolaşır. Onun dramaturgiyasını xarici ölkələrdə tanıyırlar, sevirlər və böyük maraqla səhnədə oynayırlar. Təqdir olunası haldır ki, bu tendensiya gün-gündən artmaqda, şaxələnməkdədir…\nBu düşüncələrlə də Azərbaycan dramaturgiyasında özünün bəlli bir “yeri-yurdu” olan Elçinin pyesləri, ONUN TEATR DÜNYASI barəsində düşüncələrimi, mülahizələrimi yekunlaşdırıram…\nAmma yox… Heç şəksiz ki, bu düşüncələr də Elçinlə, Elçin teatrı ilə, Elçinin teatr planeti ilə yanaşı yol getməkdədir…


13 yaşlı qızı zorlayan şəxsə ibrətlik cəza – Yenicag.Az\nAna Səhifə Dünya 13 yaşlı qızı zorlayan şəxsə ibrətlik cəza\n13 yaşlı qızı zorlayan şəxsə ibrətlik cəza\nYeni Çağ Media Qrupu – Sentyabr 15, 2015 - 15:45\nTaylandın Praçuap Kiri Xan şəhərində yerli məhkəmə 13 yaşlı qızı zorlayıb daha sonra öldürən şəxs haqqında edam qərarı verib.\nYenicag.az xəbər verir ki, ötən ilin 5 iyulunda gecə qatarda səfər edən zaman yuxulayan 13 yaşlı qız bələdçi işləyən 23 yaşlı oğlan tərəfindən zorlanır. Daha sonra cinayətkar onu qatarın pəncərəsindən aşağı ataraq öldürür.\nSangekao adlı cinayətkar bu il məhkəmə qarşısına çıxarılır. Ona azyaşlını zorladığı üçün 9 il, qızın əşyalarını oğurladığı üçün 5 il, narkotik istifadəsinə görə 6 ay və qızı vəhşicəsinə öldürdüyü üçün edam cəzası verilib. Cinayətkar cəzasını yüngülləşdirməsini xahiş etsə də məhkəmə onun bu xahişini rədd edib.


“Sabah” qəzetinin “Yoxsa kosmosdanmı gəldik” yanılması\n« Ümid Sayının “Dünyada həyatın başlanğıcı” başlıqlı yazısındakı yanılmalar\n“Cumhuriyet Bilim Teknik” jurnalının “Kosmosdan gələn həyat” yanılması »\n31 yanvar 2001-ci il tarixli “Sabah” qəzetində, “Yoxsa kosmosdanmı gəldik” başlıqlı xəbər nəşr olundu. Xəbərdə Amerikan Milli Elm Akademiyası NASA tərəfindən aparılan bir təcrübədən danışılırdı. “Sabah”ın iddiasına görə, NASA işçiləri “hüceyrələrin yerin cazibə qüvvəsi olmadığı mühitdə, kosmos şərtlərində də meydana gəlib çoxala bildiyini sübut etmişdilər” və bu da həyatın kosmosdan gəlmiş ola biləcəyinin işarəsi idi.\nQısacası, “Sabah” qəzeti həyatın kosmosda təsadüfən yarandığı və dünyaya gəldiyi şəklində yekunlaşdırıla biləcək şəklindəki təkamülçü tezisi, “isbat edildiyi” iddiasıyla oxucularına təqdim edirdi.\nHalbuki, gerçəklər daha fərqlidir. “Sabah” qəzetinin xəbərinə və xəbərin qaynağı olan NASA nəşrinə baxdığımızda, iki əhəmiyyətli nöqtə gözə dəyir:\n”Sabah” qəzeti, daha əvvəl də tez-tez etdiyi kimi, təkamül nəzəriyyəsini dəstəkləmə məqsədiylə, kənar təkamülçü qaynaqda yer alan bir iddianı şişirdərək köçürmüşdür. “Sabah”ın xəbərində “hüceyrələrin yerin cazibə qüvvəsi olmadığı mühitdə, kosmos şərtlərində də meydana gəlib çoxala bildiyi sübut edildi” deyilməkdədir ki, bu, tamamilə, həqiqətə uyğun deyil. “Sabah”ın istinad etdiyi NASA xəbərində də belə bir iddia yoxdur.\nXəbərin qaynağı olan NASA yayımlarında isə, təkamülçü elm adamları, əldə etdikləri bir tapıntını təhrif edərək, “kosmosda canlı hüceyrələrin təsadüfi olaraq meydana gələ bilməsi mümkündür” şəklində bir nəticəyə gəlmişdilər.\nNASA təcrübəsi gerçəkdə nə mənanı verir?\nNASA-nın internet saytında nəşr olunan “NASA Scientists Find Clues That Life Began in Deep Space” başlıqlı xəbərə görə, bu təşkilatda vəzifə alan bir qrup elm adamı, kosmos mühitini bir laboratoriyada süni olaraq meydana gətirmişlər, bu mühitə su, metanol, ammonyak və karbon monoksid qazları əlavə etmişlər və ultrabənövşəyi şüalardan istifadə edərək bir-birinə bir pərdə şəklində bağlanan orqanik birləşmələr yaratmışlar.\nNASA-nın xəbərində bu orqanik birləşmələrin, canlı hüceyrələrin pərdəsinə bənzədiyi ifadə edilməkdə və buna əsaslanaraq da haqqında danışılan birləşmələr “proto-cells” (primitiv hüceyrələr) adlandırılır. “Sabah” qəzetinin “hüceyrələrin yerin cazibə qüvvəsi olmadığı mühitdə, kosmos şərtlərində də meydana gəlib çoxala bildiyi sübut edildi” deyə ifrat şişirdərək xəbərini yaydığı tapıntı, bundan ibarətdir.\nHalbuki, meydana gələn birləşmələr, bir “hüceyrə” deyil. Bir “hüceyrə pərdəsi” belə deyil. Yalnız, bir hüceyrə pərdəsinin meydana gəlməsində istifadə edilə biləcək “vəsait” ilə bənzər xüsusiyyətlər daşıyır.\nTəkamülçülərin nəzərə almadıqları, daha doğrusu gizlədikləri gerçək də burada ortaya çıxır: Bir canlı hüceyrəsi, yalnız “vəsait”dən ibarət deyil. Hüceyrə, vəsaitin yanında çox detallı və əhatəli bir “dizayn məlumatı”ndan meydana gəlir. Hüceyrənin içində bir-biriylə uyğunluq içində çalışan onlarla orqanel, bunların elementləri olan zülallar, bu zülalların necə sintez ediləcəyinə dair genetik məlumat və bu genetik məlumatı oxuyub anlayan və buna görə istehsal edən fermentlər vardır. Bu sistem yalnız vəsaitdən (yəni molekullardan) ibarət deyil. Əgər elə olsaydı, bu vəsaiti üst-üstə yığdığımız hər yerdə hüceyrə meydana gəlməli idi. Əhəmiyyətli olan bu vəsaitin necə təşkil ediləcəyinin məlumatıdır. Bu məlumat, fövqəladə dərəcədə əhatəli məlumatdır və “həyat təsadüfən meydana gəldi” deyən təkamül nəzəriyyəsini çökdürür.\nBir nümunə ilə mövzunu açıqlayaq: Hüceyrəni nəhəng bir fabrikə bənzədə bilərik. Bir fabriki meydana gətirən vəsait isə müəyyəndir: divarları təşkil edən beton, sement, kərpiclər, maşınlarda istifadə edilən polad, kabellər üçün istifadə edilən mis, plastik və s. kimi. Ancaq hər kəs qəbul edir ki, bir fabrik “vəsait”dən ibarət deyil. (Əgər elə olsaydı, sementi, poladı, misi, plastiki üst-üstə yığdığımız hər yerdə özbaşına fabrik yaranardı.) Fabrikdə ən əhəmiyyətli faktor, bütün bu vəsaitləri yerli yerinə yerləşdirən, nizama salan və işə başladan “dizayn məlumatı”dır.\nTəkamülçülər, müxtəlif təcrübələr apararaq hüceyrəni meydana gətirən “vəsaitin” bəzi parçalarını (həm də çox kiçik parçalarını) sintez etməkdə, sonra da “həyatın təsadüfən meydana gələ biləcəyinə dair dəlil tapdıq” deyə aldadıcı başlıqlar atırlar. NASA kimi elmi təşkilatlarda müəyyən ölçülər içində qalan bu yalan “Sabah” qəzeti kimi nəşr orqanlarında, “həyatın təsadüfən meydana gəldiyi sübut edildi” kimi daha da həqiqətə uyğun olmayan bir üsluba bürünürlər.\nMiller-Fox təcrübələrinin təkrarı\nNASA elm adamları tərəfindən reallaşdırılan bu təcrübəyə baxıldıqda, bunun əslində 1953-cü ildə Stanley Miller və 1960-cı illərdə Sydney Fox adlı iki təkamülçü tərəfindən təşkil edilən təcrübələrin yeni təkrarı olduğu görülər. Miller, eynilə NASA mütəxəssisləri kimi su buxarı, metan və ammonyak qazlarını ehtiva edən bir qarışığa enerji verərək bir neçə amin turşusu sintez etmişdir. Fox isə, bəzi amin turşularını istilətmək surətiylə birləşdirmiş və “protenoid” (proteinə bənzər) adını verdiyi, gerçək zülalların heç bir funksiyasına sahib olmayan amin turşusu zəncirləri meydana gətirmişdir.\nBu təcrübələrin heç biri həyatın mənşəyi mövzusuna təkamülçü izah gətirməmişdir. Çünki bu təcrübələr, təsadüflər nəticəsində yalnız bəzi sadə orqanik birləşmələr meydana gələ bildiyini, ancaq hüceyrə kimi kompleks sistemin bu şəkildə meydana gəlməsinin qeyri-mümkün olduğunu göstərmişdir.\nNASA təcrübəsi də eyni nəticəyə gəlmişdir. Təcrübəni aparan elm adamları, metan və ammonyak kimi orqanik birləşmələrin meydana gəlməsində çox əlverişli olan qazlara elektrik vermişlər və hüceyrə pərdəsinə bənzədiyini söylədikləri sadə birləşmələr meydana gətirmişlər. Amma əhəmiyyətli olan, bu kimi sadə birləşmələrin necə olub ki, hüceyrə kimi dünyanın ən kompleks dizaynına çevrildiyi sualıdır. Buna darvinizmin heç bir cavabı yoxdur, çünki bu çevrilmənin təsadüfən ola bilməyəcəyini hər kəs bilir.\nQısacası, NASA mütəxəssislərinin apardıqları təcrübə, bir fabrikin xarici divarını meydana gətirən vəsaiti (sementi və kərpicləri) yan-yana gətirməkdən ibarətdir. Fabrikin necə var olduğu sualı, yəni əsl məsələ, təkamülçülər baxımından həll olmadan qalmağa davam edir.\nGerçək isə açıqdır: hüceyrədəki fövqəladə dizayn, bir Yaradıcının varlığını isbat edir. Həyat təsadüflərlə meydana gəlməmiş, həyatı Allah yaratmışdır.\nNəticədə, “Sabah” qəzetində “hüceyrələrin yerin cazibə qüvvəsinin olmadığı mühitdə, kosmos şərtlərində də meydana gəlib çoxala bildiyi sübut edildi” deyə nəşr olunan xəbərin, gerçəkləri qəti olaraq əks etdirmədiyi, hiyləli təkamül təbliğatı olduğu görülür.\n“Sabah” qəzetinin daha əvvəl də nümunələrini nümayiş etdirdiyi bu təbliğat üsulu, şübhəsiz, obyektiv jurnalistika ilə heç bir şəkildə uyğun gəlmir. Əksinə, “Sabah” az qala “darvinizmin gözübağlı müdafiəçisi kimi davranır. Maraqlıdır ki, “Sabah”da uzun illər publisistlik edən jurnalist Əhməd Vardar da, ötən günlərdə bu mövzuda təəccüblü bir şərh etmişdir. Vardara görə, “Sabah”dakı işinə son verilməsinin səbəbi, Darvinə qarşı çıxdığı üçün qəzet rəhbərliyinin qəzəbinə məruz qalmasıdır!\nXahişimiz, “Sabah” qəzetinin bu ön mühakiməli və mühafizəkar rəftarını dəyişdirməsi, təkamülün gözübağlı müdafiəçisi olmaqdan imtina etməsi və elmin səsinə qulaq asmasıdır. Elm, darvinist doqmanı yıxmaqda və yaradılışın dəlillərini inkar edilə bilməz qətiyyəti gözlər önünə sərməkdədir.


Erməni terrorizminin mahiyyətini dünyaya bəyan etməliyik | Xalq Qəzeti\nErməni terrorizminin mahiyyətini dünyaya bəyan etməliyik\n14.07.2017 09:27 | Oxunma sayı: 826\nMaraqlı situasiyadır. Biz sülhə bayraq qaldırdıqca, Ermənistan tərəfi atəşkəsi pozur. Bu atəşkəs pozmanın da yalnız bir adı var: Terror. Dağlıq Qarabağdakı qeyri-qanuni erməni quldur dəstələri isə min bəhanə ilə, öz adlarını nə qoyurlarsa- qoysunlar, mahiyyət etibarı ilə bizim can atdığımız, bayraq qaldırdığımız sülhün qatillərinə çevrilmiş amansız, qansız, vicdansız terroristlərdir.\nSon günlərdə onlar yenə faşist ənənələrinə sadiq qalaraq Füzuli rayonunun Alxanlı kənd sakini 2 yaşlı Zəhra Quliyevanı və onun nənəsi Sahibə Quliyevanı qətlə yetirdilər. Üstəlik, erməni mətbuatı bu barədə sicilləmə raportlar verərək, bizim atəş nöqtələrimizi məhv etdiklərini, itkilər verdiyimizi güman etdiklərini terrorçu erməni təbliğatına xas yaydılar.\nBirbaşa deməsələr də, dolayısı ilə çatdırmağa çalışırdılar ki, məhv etdikləri hədəflər hərbçilərdir. Və biləndə ki, qətlə yetirdikləri 2 yaşlı uşaq və 50 yaşlı qadın imiş, onda valın o biri üzünü çevirdilər ki, bəs siz niyə uşağın şəklini dünyaya yayırsınız, erməni xalqını hörmətdən salırsınız, dünyaya bizi qaniçən, cəllad, terrorist kimi təqdim edirsiniz?!\nBu son hadisə, son şəkil vəhşiləşib insanlıq simasını itirən erməni faşistlərinin nəyə xidmət etdiklərini bir daha göstərir və bu, dünyaya danışılmalıdır. Çünki bu şəkil indiyədək minlərlə qətlə yetirilən günahsız uşaqların şəkillərini yenidən gündəmə gətirəcək, bugünkü Ermənistan dövlətinin faşist rəhbərliyinin ideologiyasının mahiyyətini açıqlayacaq.\nİki yaşlı Zəhra Quliyevanın faciəsi Dağlıq Qarabağdakı hərbi cinayətkarların qatı terrorist olduğunu sübut edir, bizi Xocalıda və Dağlıq Qarabağın digər şəhər, rayon və kəndlərində, bütün cəbhəboyu qətlə yetirilən günahsız uşaqları bir daha xatırladır. Biz Zəhra balamızın xatirinə bu işğalçılıq siyasəti başlayandan indiyədək günahsız qətlə yetirilən körpələrimizin qanlı albomunu nəşr edib dünyaya yaymalıyıq. Bu, erməni terroristlərini qorxudur. Çünki ittihamlar sərtləşdikcə müdafiə zəifləyir. Düşmən hiss edir ki, dünya bir dəfə bezib “Dayan!” deyərək, hayqıra bilər və bunun nəticəsi onların işğalçılıq missiyasının sonu ola bilər.\nFaşistləri, terroristləri bağışlamağın özü ən ağır cinayətdir. Alman faşistləri ideologiyalarını gizlətmirdilər, dünyanı dəyişmək, yeni qaydalar yaratmaq istəyirdilər. Erməni faşistləri isə avropalı sələflərindən qat-qat səviyyəsiz və qəddardırlar. Onlar elə fikirləşirlər ki, heç vaxt qisas məqamı gəlməyəcək, onlara verilən dəstək əbədi olacaq. Unudurlar ki, qisas qiyamətə qalmayacaq. Tanrı dünyanı elə nizamlayıb ki, hər şeyin əvvəli olduğu kimi, sonu da var! Erməni terroristlərinin tarixin dar ağacından asılacağı gün uzaqda deyil! Bu əcəli yaxınlaşdırmaq üçün kifayət qədər ağlımız, yetərincə gücümüz, Şanlı Ordumuz və ləyaqətli, müdrik Baş Komandanımız var.\nErməni terrorçuları Zəhranın şəkillərinin yayılmasından qorxur! Qorxur, ona görə ki, bu şəklin arxasınca daha müdhiş həqiqətlər üzə çıxar, uşaqlara qarşı törədilən minlərlə cinayətin üstü açılar. Amma qazandığımız müstəqillik bizə fürsət verir ki, erməni terrorizminin mahiyyətini açıqlayıb israrla dünyaya bəyan edək. Dağlıq Qarabağda hərbi cinayət törədənləri İrəvanda hakimiyyət kürsülərinə yox, layiq olduqları müttəhim kürsülərinə əyləşdirək, ədalətin və haqqın tələb etdiyi cəzaların onlara kəsilməsinə, inşaallah ki, nail olaq!\n“İşgüzar Qadınlar İnkişaf Naminə” İctimai Birliyinin sədri


TEAS Londonda xeyriyyə matçı keçirir\n27 İyun 2014 14:22\nBu gün Londonda “Avropa Azərbaycan Cəmiyyəti”nin (TEAS) təşkilatçılığı ilə “Qəbələ” İdman Klubunun və İngiltərənin ən qocaman boks klublarından biri, əsası 1884-cü ildə qoyulmuş “Repton”nun dəri əlcək ustaları arasında boks gecəsi keçiriləcək.\nPublika.az xəbər verir ki, Dünya Qaçqınlar Günü münasibəti ilə təşkil olunan gecədən əldə ediləcək vəsait “Mo Farah Foundation” xeyriyyə cəmiyyətinin hesabına köçürüləcək.\nBoks gecəsi “Qəbələ” İdman Klubu prezidentinin müşaviri, İngiltərə yığma komandasının və “Arsenal” klubunun sabiq kapitanı Toni Adams və “Repton” klubunun meneceri Darren Barkerin təşəbbüsü ilə təşkil olunur. Tədbirdə İngiltərənin tanınmış idman xadimləri də iştirak edəcəklər. İngiltərə peşəkar boks tarixinin ən məşhur simalarından biri, ağır çəki dərəcəsində WBC (World Boxing Council) versiyası izrə dünya, EBU (European Boxing Union) versiyasında Avropa çempionu Frenk Bruno həmin gün qonaq qismində gecənin keçirildiyi “York Holl Leisure Centre ”yə təşrif buyuracaq.\nFrenk Bruno həmkarları Henri Kuper, Lennoks Lyuis və Devid Xey kimi ağır çəki dərəcəsində Britaniya peşəkar boks tarixinin ən mötəbər simalarından biridir. Müasir peşəkar boksun ən perspektivli boksçusu, 26 yaşlı britaniyalı Corc Qrovs, eləcə də tanınmış futbol veteranları, İngiltərə milli yığma komandasının sabiq üzvləri Co Koul, Naycel Vinterbern və Gari Mabbutt da gecənin fəxri qonaqları arasında olacaqlar. “Qəbələ” və “Repton” klublarının boksçuları arasında 9 döyüşün keçirilməsi nəzərdə tutulub. Döyüşlər aşağıdakı cütlüklər arasında baş tutacaq:


İLK YARDIM DƏSTI: KAYAK TƏTILININ SIYAHISI - YARARLILIQ - 2022\nQış tətili üçün ilk yardım dəsti\nQarla örtülü təpələr, mavi göylər, günəş: qışda dağlara bir çox turist cəlb edir. Ancaq kış tətilindən sülh və sakitlik içində olmağınız üçün yaxşı hazırlıq əvəzsizdir. Xüsusilə əhəmiyyətli bir ilk yardım dəsti, yəni yerində kiçik və ya böyük şikayətləri tez bir şəkildə müalicə edə bilərsiniz. Hər şey xizək tətili üçün ilk yardım dəstinə aiddir? Özünüzü məlumatlandırın: Qış üçün ilk yardım dəsti ilə yamaclarda istirahət edə bilərsiniz.\nQış üçün ilk yardım dəsti - nə ediləcək?\nZaten ilk yardım dəstiniz varsa, əvvəlcə mövcud dərmanların son istifadə tarixini yoxlayın. Həmişə əyriliklər, damcılar və spreylər üçün son istifadə tarixinin yalnız açılmamış məhsullara aid olduğunu unutmayın.\nSonra yeni ilk yardım dəstini qablaşdırmağa başlaya bilərsiniz. Ümumi qayda olaraq, ilk yardım dəsti yalnız bildiyiniz və yaxşı olan dərmanları ehtiva edir. Tətil yeni dərmanlarla təcrübə üçün yaxşı bir fürsət deyil.\nBirincisi, hər gün çəkmək üçün lazım olan dərmanların kifayət qədər miqdarda olduğundan əmin olmalısınız. Müəyyən bir zamanda hər gün müəyyən dərman qəbul etməlisinizsə, bunun məzuniyyət planlarınızla uyğun olub olmadığını düşünməlisiniz. Əgər belə deyilsə, cavabdeh həkimlə məsləhətləşməlisiniz.\nSoyuq yaralar və ya mədə ağrıları kimi müəyyən şərtlər yaşamağa daha çox güman edirsinizsə, ilk yardım dəstinizin bu dərmanların kifayət qədər ehtiva etdiyinə əmin olun. Beləliklə, özünüzü əczaxana ziyarət edə bilərsiniz.\nİlk yardım dəsti: soyuqdəymə və kosmetika üçün ilk yardım\nYalnız evdə deyil, tətildə də soyuq, qrip və ya davamlı öskürək ilə yaxalana bilər. Buna görə müəyyən əsas maddələr hər bir ilk yardım dəstinin bir hissəsi olmalıdır. Bunlara aşağıdakılar daxildir:\nBurun damlası və ya burun spreyi\nSoyuq məlhəm və soyuq vannalar\nÖskürək şərbəti, öskürək damlaları və öskürək vasitəsi\nVitamin tabletləri, kalsium və magnezium tabletləri\nMədə ağrısı, ishal, kabızlık və ürəkbulanma üçün dərmanlar\nKiçik uşaqlarla səyahət edən uşaqlar üçün xüsusi dərmanları unutmamalıyıq. Bunlara, məsələn, ateş və ya ağrı və qulaq düşməsi üçün süpozituar daxildir.\nYaralar və bənövşələr üçün sarğı material\nKayakçı və ya snowboarder kimi yamaclarda olursanız, hər hansı bir zamanda bir şey ola bilər: sürətli bir şəkildə düşür və bir sıxılma, bir bənövşə və ya açıq yara var.\nBuna görə yamalar (fərqli ölçülərdə!) Və bantlar xizək tətili üçün ilk yardım dəstində vacibdir və buna görə açıq yaraları təmin edə bilir. Birləşdirmək üçün ilk yardım dəsti içində dəzgah bandajını, steril yara kompressorlarını, şeridi və kiçik bir qayçı götürməlisiniz. Yaranın dezinfeksiya etməsi üçün də bir məlhəm və ya həlliniz olmalıdır.\nQıçlar kimi künc yaralanmalara müalicə etmək üçün ilk yardım dəstiniz heparin məlhəmini ehtiva etməlidir. Bu, çürüklərin daha sürətli qalmasını təmin edir. Sprains müalicəsi üçün, müvafiq birgə sabitləşdirilə bilər bir tape bandaj tövsiyə olunur.\nNəhayət, ilk yardım dəsti də qış üçün xüsusi blister gips olmalıdır. Çünki bütün gün yolda olan, tez bir baloncuk alır. Aşağıdakı günlərdə blister patch ilə ayaqqabıda xoşagəlməz sürtünmə önlənə bilər.\nİlk Yardım Dəsti: Günəşdən qorunmalıdır!\nDağlara gəldikdə, günəş kremi xüsusilə vacibdir. Yüksəklikdən görə dağlarda UV radiasiya xüsusilə sıxdır. Bundan əlavə, qar günəşə əks olunduğundan, quyuya nisbətən günəş yanığına nisbətən daha sürətli olur.\nBuna görə qış üçün ilk yardım dəsti üçün kifayət qədər yüksək SPF (ən az SPF 20) olan bir günəş qaşığı eksik ola bilməz. Dodaq, qulaq və ya burun kimi xüsusilə həssas sahələr üçün daha yüksək günəş qorunması faktoru seçilə bilər.\nGünəş kağızı seçərkən yüksək yağ tərkibinə malik olduğundan əmin olmalısınız. Çünki yağ tərkibli günəş kremləri dərini günəşdən qoruyur, həm də soyuqdan qurudulur. Xüsusilə praktiki olaraq günəş kremi olan kiçik quyruqlar vardır.\nGünəş kremi ilə yanaşı, soyuq mühafizəni də almaq məsləhətdir. Burun, qulaq və ya yanaq kimi həssas bədən hissələri qoruya bilər. Soyuq krem, suya davamlı örtük kimi dəri üzərində qurulur və qurumadan qoruyur.


“BP Azerbaijan” və “Azfen” Gürcüstanada ilk 10-luqda Marja.az - Azərbaycanın iqtisadi xəbərlər saytı\n“BP Azerbaijan” və “Azfen” Gürcüstanada ilk 10-luqda\n“BP Azerbaijan” şirkəti və “Azfen” birgə müəssisəsi ötən il Gürcüstan iqtisadiyyatına böyük həcmdə birbaşa xarici investisiya qoyan qeyri-rezident sərmayədarların ilk onluğunda yer alıb.\nBu barədə Gürcüstanın “Business Media” nəşri yazıb.\nPanamanın “FRANKSTON INTERNATIONAL SL”, Lüksemburqun “Georgian amerikan alloys”, ABŞ-ın “International Telcell Celural LLC”, Koreyanın “Korea Water Resource Corporation”, Niderlandın “Rich metals Group” və “IDS Borjomi Beverages Co”, Çexiyanın “Energo-Pro” və Çinin “Xuaşan İnvestisiya Şirkəti LTD” şirkətləri də ilk 10-luğa daxil olub.\nQeyd edək ki, 2018-ci ildə Azərbaycan Gürcüstan iqtsiadiyyatına 246,4 mln. ABŞ dolları məbləğində investisiya qoymaqla qonşu ölkənin əsas investoru olub. Azərbaycanın qonşu ölkəyə yatırılan ümumi birbaşa xarici investisiyalardakı payı 19,5% təşkil edib.\n20 Avqust 2019 , 12:38


“Paşinyan Türkiyə və Azərbaycanla gizli danışıqlar aparır" - Kremlin moderatorluğundan kənarda nə baş verir? » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n"Bu gün Ermənistan parlamentində növbədənkənar iclas keçirilir və gündəlikdə cəmi iki məsələ var: Ermənistanın yeni inzibati-ərazi bölgüsü və yerli özünüidarəetmənin, yerli icmaların gücləndirilməsi”.\nSfera.az bildirir ki, bunu REAL partiyasının icraçı katibi Natiq Cəfərli deyib. Onun sözlərinə görə, Paşinyana müxalif olan qüvvələr iclası boykot edirlər:\n"Paşinyan Türkiyə və Azərbaycanla gizli danışıqlar aparır, bu dəyişikliklər gələcəkdə imzalanacaq sülh sazişinə, həm də Zəngəzur məsələsinə görədir. Hətta bu qanun dəyişikliklərini "xəyanət” adlandırıblar. Son zamanlar bəzi məlumatların dolaşması onu deməyə əsas verir ki, Kremlin moderatorluğundan kənarda nələrsə baş verir, rəsmi Tibilisinin vasitəçiliyi ilə danışıqların olduğu ehtimal olunur. Əgər birbaşa təmaslar varsa və ya yaranacaqsa, bunu ancaq alqışlamaq lazımdır. İlham Əliyevlə Paşinyanın Tibilisidə birbaşa görüşü, təması olsa, bu bölgəmizdə sülhə və dayanıqlı inkişafa ciddi tövhə verə bilər”.\nN.Cəfərli qeyd edib ki, paralel olaraq Ərdoğanla Paşinyanın görüşü baş tutsa, Türkiyə-Ermənistan sərhədlərinin açılması, münasibətlərin yaranması baş versə, bu da bölgəmiz üçün, həm də Azərbaycan üçün çox vacib addım olacaq:\n"Türkiyə ilə Ermənistan arasında sərhədlərin açılması, iqtisadi münasibətlərin qurulması üçün artıq heç bir maneə qalmayıb. Bir tək Zəngəzur koridoru ilə bağlı ümumi məxrəcə gəlmək lazımdır, bu yol isə mütləq açılacaq. Çünki, koridorun açılmasından tək Azərbaycan və Türkiyə deyil, hamı, o cümlədən Rusiya və Ermənistan da qazanacaq. Türkiyənin Ermənistanda iqtisadi mövcudiyyəti və iqtisadi təsirlərinin artması Azərbaycan üçün ancaq müsbət nəticələr verə bilər”.


Bər-bəzəklİ yaşayışın İmana təsİrİ varmı?\nCavab: Allah-təala Qurani-kərimin müxtəlif ayələrində insanı ibadət üçün xəlq etdiyini buyurur. Bu da aydındır ki, qəlbdə Allah sevgisi olmadan əyilib-düzəlməyin heç bir faydası yoxdur. Qur´anda bu barədə buyurulur: «Vay halına o namaz qılanların ki, onlar öz namazlarından qafildirlər».(«Maun» surəsi, ayə 4, 5.)...\nCavab: «Cin», insanın hiss üzvlərinin duymadığı varlıq mənasını verir. «Məcnun» da «cin» kəlməsindəndir və «ağıl qüvvəsi fəaliyyətsiz olan insan»a deyilir. Ana bətnindən bürünmüş uşaq «cənin», torpağı ağaclarla örtülmüş bağ «cənnət» adlanır...\nCavab: Qurani-kərimi nəzərdən keçirərkən, belə bir ayə ilə rastlaşırıq: «Biz Musaya «tayfanı zülmətdən nura çıxar və Allahın günlərini xatırlat, bunda səbir və şükr edənlər üçün ibrətlər var» deyib, onu möcüzələrimizlə göndərdik».(«İbrahim» surəsi, ayə 5.)\n«Əyyamullah» kəlməsindən tərcümə olunmuş «Allahın günləri» hansı günlərdir?...


Evlərin satışından tutulan verginin məbləği\nBaxıldı : 516\nTarix : 2015-02-14 04:33:00\nAzərbaycanda evlərin satışından tutulacaq verginin məbləği dəqiqləşib. Daşınmaz əmlakın satışından əldə edilən gəlirdən verginin məbləği əmlakın növündən, ona sahiblikdən və istifadə olunması məqsədlərindən asılıdır.Əmlakın satışı zamanı əldə edilən gəlirdən vergi tutulması Vergi Məcəlləsində (102.1.9-cu maddədə) nəzərdə tutulub. Bir qədər əvvəl Vergilər Nazirliyi bununla bağlı aydınlaşdırıcı məlumat yayıb. İndi isə mənzil satışından tutulan verginin məbləği ilə bağlı daha ətraflı məlumat açıqlanıb.Beləliklə, mənzil və evlərin satışı zamanı əldə edilən gəlirdən vergi fiziki şəxslərin gəlir vergisi formasında tutulacaq. Yəni, 30 min manata qədər gəlir 14%, 30 min manatdan artıq hissə isə 25%-lə vergiyə cəlb ediləcək. Məsələn, 50 min manata alınmış mənzil 100 min manata satılırsa, əldə edilən 50 min manat gəlirdən vergi tutulur. Bu məbləğin ilk 30 min manatından 14%-lə vergi tutulur (4200 manat), sonrakı 20 min manat isə 25%-lə vergiyə cəlb edilir (yəni 5 000 manat). Başqa sözlə, 50 min manatlıq gəlirdən tutulan vergi 9,2 min manat təşkil edir və s. Mənzil satışından əldə edilən gəlir, məsələn, 10 min manatdırsa, bu zaman həmin məbləğ 30 min manatdan az olduğuna görə, 14%-lə vergiyə cəlb edilir və 1400 manat vergi tutulur.Vergi Məcəlləsinin yuxarıda xatırlanan maddəsində bildirilir ki, vergi ödəyicisinin azı 3 il ərzində əsas yaşayış yeri olduğu daşınmaz əmlakının təqdim edilməsindən gəlir vergidən azaddır. Bu isə o deməkdir ki, 3 il ərzində əsas yaşayış yeri olmayan bütün daşınmaz əmlakın satışından əldə edilən gəlir vergiyə cəb edilməlidir. Deməli, mənzil sahibi yaşamadığı evi hətta uzun müddət bundan əvvəl almış olsa da, indi onu satanda vergi ödəməli olacaq. Mənzillərin satışından əldə edilən gəlirlərdən vergi tutulması vətəndaşın vergi ödəyicisi kimi vəziyyətindən asılı deyil. Başqa sözlə, vergi ödəyicisi kimi qeydiyyatdan keçib VÖEN əldə etmiş vətəndaş sadələşdirilmiş verginin, ya da ƏDV-nin ödəyicisi ola bilər. Amma mənzil satışından əldə edilən gəlirdən vergi fiziki şəxslər üçün nəzərdə tutulan ümumi qaydada (yəni 30 min manata qədər 14%, ondan artıq məbləğ 25%-lə) vergiyə cəlb ediləcək. Bir şərtlə ki, satılan mənzil sahibkarlıq məqsədləri üçün istifadə edilməmiş olsun, yəni, məsələn, kirayə verilməsin. Əgər mənzil kirayəyə verilibsə, onda onun satışından tutulan vergi artacaq.Daşınmaz əmlakın satışı zamanı əldə edilən gəlirdən vergi tutulması qaydası mağaza və digər kommersiya obyektlərinə də aiddir. Amma vergi tutulma qaydası və vergi dərəcələri fərqlidir. Məsələn, mağazanı satan şəxs iki formada vergi ödəyəcək. Birincisi, satış məbləğindən 18%-lik ƏDV, ikincisi, satış qiymətindəki fərqdən 20% qeyri-sahibkarlıq fəaliyyətindən əldə edilən vergi. Başqa sözlə, kommersiya obyektlərinin satışından tutulan vergi mənzillərə nisbətən daha yüksək olacaq. Məsələn, vaxtilə 100 min manata alınmış mağaza 200 min manata satılanda mağaza sahibi iki formada vergi ödəyir. Birincisi, satış qiymətinin 18%-i qədər ƏDV (yəni 36 min manat), ikincisi, yaranmış fərqin 20%-i qədər gəlir vergisi (20 min manat). Nəticədə bu əməliyyatı həyata keçirən şəxs 56 min manat vergi ödəyəcək.Azər MUSTAFAYEV


''Qoca''nın həyat yoldaşı: ''Fədayə xanımdan qəlbən incimişəm'' - Meydan.TV\nFədayə Laçının bacısı məhkəmədə ifadə verib\nDustaqlar - “Qoca” ləqəbli Etibar Məmmədov və Əli Ağaminin Lənkərandan məhkəmədən Bakıya istintaq təcridxanasına qaytarılarkən qatardan qaçmasına görə həbs olunan 13 nəfərin məhkəməsi avqustun 29-da davam etdirilib.\nBakı Ağır Cinayətlər Məhkəməsində hakim Azad Məcidovun sədrliyilə keçirilən prosesdə təqsirləndirilən şəxslərdən müğənni Fədayə Laçının bacısı Telli Ağayeva dindirilib. Səbəb isə budur ki, dustaqlar vaqonun pəncərəsini açması üçün istifadə etdikləri açarı F.Laçının bacısı vasitəsilə tapıblar.\nT.Ağayeva bildirib ki, Fədayə ilə ana bir, ata ayrı bacıdılar, ancaq münasibətləri çox yaxşıdır:\n“Mən dəmiryolunda işləyirdim. Bacım məndən açar istədi, dedi ki, bir tanışı həyətindəki qəfəsi açacaq. Mən qatarla Tbilisiyə gedirdim, ona görə iş yoldaşım Ədalət Zeynalovdan xahiş etdim, bacıma da dedim ki, gəlib ondan götürsün. Bacımın tanışı gəlib Ədalətdən götürmüşdü. Həmin açarı biz imza atıb götürmürdük. Açıq satışda 3-5 manata satılır, su, qaz işçilərində də olur. Biz vaqonlararası qapıları açmaq üçün istifadə edirik”.\n“Qoca”nın həyat yoldaşı Mahizər Almazova da şahid qismində dindirilib. O bildirib ki, təqsirləndirilən şəxslərdən bir neçəsini tanıyır, çünki onların arasında “Qoca”nın dostları, qohumları var:\n“Mənim bu işdən xəbərim olmayıb. “Qoca”nın mənim üçün aldığı qızılları satmışdım, arada pul istəyəndə göndərirdim. Xəstə idi, ağzından qan gəlirdi. Göndərirdim ki, dərman alsın, bir az orada yaşaya bilsin”.\nM.Almazova Fədayə Laçınla tanışlığı haqqında danışarkən bildirib ki, həyat yoldaşının ad günü və evliliklərinin 10 illiyi münasibətilə təşkil olunan məclisdə, o, müğənni kimi iştirak edib: “Mən də onu xalqın müğənnisi kimi tanıyıb, qonağım kimi qəbul etmişəm. Fədayə xanımla düşmənçiliyim yoxdur. Amma ondan qəlbən incimişəm”.\nE.Məmmədov qaçdıqdan on gün sonra keçirilən əməliyyat zamanı öldürülüb. Ə.Ağami isə Şirvan şəhərində saxlanılıb.\nBundan başqa, Penitensiar Xidmətin konvoy taborunun qərargah rəisi vəzifəsini icra edən, ədliyyə mayoru Hikmət Sadıqov, ümumiyyətlə, ədliyyə orqanlarından, taborun 2-ci konvoy bölüyünün komandiri, ədliyyə kapitanı Ruslan Zeynalov, 3-cü bölüyün komandiri, ədliyyə kapitanı Rza Xankişiyev və Qərargah rəisinin konvoy xidməti üzrə baş köməkçisi, ədliyyə kapitanı Rakif Məmmədov tutduqları vəzifədən azad olunublar.\nTəqsirləndirilən şəxslərə qarşı Cinayət Məcəlləsinin 304.2.1 (qabaqcadan əlbir olan bir qrup şəxs tərəfindən azadlıqdan məhrum etmə və ya həbs yerindən, yaxud mühafizə altından qaçma) maddəsilə ittiham irəli sürülüb. Penitensiar Xidmətin əməkdaşları həm də vəzifə səlahiyyətlərindən sui-istifadədə təqsirləndirilir. Polkovnik B.Abdullayev mənimsəmə ittihamı da elan olunub.\nqısa linklər: http://mtv.re/oh106i\nMəhbusların qaçmasına kömək etməkdə təqsirləndirilənlər məhkəmə qarşısında\n''Dustaqlar Biləcəridə qaçsa da, baş çavuş bunu mənə ''28 may'' stansiyasında dedi''\nƏli Ağami ilə Etibar Məmmədovun qatardan necə qaçmasının detalları məlum olub\nGünay Atakişiyeva: ''Etibar mənə dedi ki, ona 19 il iş verəcəkləri üçün ...


Dəb bizdən, biz dəbdən danışaq! - GÖRÜŞ | AzeriStudent\nDəb bizdən, biz dəbdən danışaq! - GÖRÜŞ\nTarix: 15/01/2021 09:00 - 15/02/2021 09:00\nDünyanın “Dəb Paytaxtların”da müasir dəb təhsili vəd edən Marangoni nümayəndəsi ilə vebinar!\nModa dünyası Sizin hər zaman maraq çərçivənizndə olub? Yeni bir həyata nə qədər hazırsınızsa, o qədər rahat gələcək Sizləri gözləyir!\nHər il 106 fərqli milləti təmsil edən dörd mindən artıq tələbə, Istituto Marangoni-də bir ortaq xəyalı həyata keçirmək üçün yığışır: moda sahəsində karyera.\nIstituto Marangoni beynəlxalq və İtaliyanın bazar tələbatını ödəmək məqsədilə mütəmadi olaraq təklif etdiyi təhsil proqramlarını yeniləyir. Sürətlə dəyişən və inkişaf edən dəb sənayesi ilə ayaqlaşmaq üçün Marangoni daim tələbələri ilə birgə inkişafdadır.\nFranko Moskino, Domeniko Dolçe, Alessandra Fakkinetti, Stefano Gerera, Selma Çilek məşhur məzunlardan sadəcə bir neçəsidir.\nMarangoni məzunlarının karyeralarına start götürdükləri məşhur qurumlar arasında D&G, Chanel, Prada, Versace, Calvin Klein, Mulberry, Stella McCartney və Vivienne Westwood kimi dünya moda liderlərini misal çəkə bilərik.\nDünyanın ən yaxşı 25 moda və dizayn məktəbləri siyahısında 4cü yer (Fashionista, 2016)\nDünyanın ən yaxşı 100 moda məktəbi siyahısında 8ci yer (CEOWORLD jurnalı, 2016)\nDünya moda həftələrində və dizayn layihələrində iştirak\nAparıcı moda evləri və dizayn studiyaları ilə əməkdaşlıq\nGörüş zamanı aşağıdakı suallara cavab tapacaqsınız:\nMarangoni hansı ixtisasları təklif edir?\nHansı kampusda hansı ixtisaslar üzrə təhsil ala bilərsiniz? Milano, Florensiya, Paris və ya London?\nKaryera imkanları nələrdir?\nMəzun olduqdan sonra Sizləri hansı şanslar gözləyir?\nUğur qazanmış məzunlar kimlərdir?\nVebinarda iştirak üçün öncədən qeydiyyat mütləqdir!\nQEYDİYYAT hissəsindən formanı doldura və ya bizimlə əlaqə saxlaya bilərsiniz.


Dövlət Dəniz Admnistrasiyasında niyə “dənizçi pasportu”na görə rüsumun 8- 10 qatını alırlar | Hakimiyyet.Az\n21 Aprel 2017 17:59 - 17:59\nDövlət Dəniz Admnistrasiyasında niyə “dənizçi pasportu”na görə rüsumun 8- 10 qatını alırlar üçün şərhlər bağlıdır\tDövlət Dəniz Admnistrasiyasında niyə “dənizçi pasportu”na görə rüsumun 8- 10 qatını alırlar\nAzərbaycan Respublikası Dövlət Dəniz Admnistrasiyasında baş verən özbaşınalıq və rüşvət hallarından mətbuatda çox yazılb. Teref.infonun elektron poçtuna gələn məktubda orda baş verən bəzi rüşvət hallarından söz açılır. Şikayətçi məktubda yazır:\nDəniz Admnistrasiyasında diplom, sertifikatlar və dənizçi pasportlarınn verilməsinə bir başa nəzarəti Qüdrət müəllimin müavini Vahid müəllim edir.\nMənim qardaşım dənizçilik məktəbini qurtarandan sonra dənizçi pasportu almaq üçün Admnistrasiyaya müraciət etdi. Vahid müəllim onu 10 günlüyünə Lökbatana kurslara göndərdi. Kursun rüsumu 11 manat idi və 11 manat kurslara ödədik. Bəlkədə yeganə yerdir ki, burda rüşvət tələb etmirlər. Lakin əvəzini Vahid müəllim çıxır.\nKursdan sonra Vahid müəllimin yanına gələn qardaşımdan diplom üçün dövlət rüsumu 50-56 manat civarında olduğu halda 500 manat, dənizçi pasportu üçün isə dövlət rüsumu 65 manat olduğu halda 700 manat pul aldılar.\nYəni dövlət rüsumunun 8-10 qatını. Vahid müəllimdən soruşanda “niyə belə edirsiniz?”\nCavab verdi ki, “ Mən kiməm ki, yuxarıdan necə deyiblər elə edirəm!”\nTəbi ki, gələn dənizçilərdə əgər işləmək istəyirlərsə bu pulu ödəməlidirlər. Yoxsa onlar xaricə çıxa bilməz və gəmilərdə işləyə bilməzlər.\nDüzdür bir ara sertifikat kurslarını Admnistrasiyanın əlindən aldılar. Və onlarda ancaq diplom və dənizçi pasportu vermək hüququ qalmışdı.\nLakin Admnistrasiya özü üçün Nərimanov rayonunda “Şəki “ restoranının yanında özü yenidən kurslar açıb. Bu kurslarda sertifikatların qiyməti isə 285 manatdan başlayır və 320 manata qədər yüksəlir.\nBeləliklə hörmətli redaksiya mən sizə Azərbaycan Dövlət Dəniz Admnistrasiyasında DƏNİZÇİ PASPORTU və DİPLOMUN dünənə olan Vahid müəllimin təbirii ilə desək yuxarıdan müəyyən edilmiş real qiymətini göstərdim. Gördüyünüz kimi real qiymət dövlət qiymtindən 8- 10 dəfə artıqdır və bu artıq olan pul korrupsionerlərin cibinə gedir.\nDəniz Admnistrasiyası ilə əlaqə yaratmaq istəsəkdə telefonlarımıza cavab verən olmadı.\nTeref.info olaraq adları çəkilən hər bir şəxsin fikirlərini dinləyə bilərik!\nDövlət Dəniz Admnistrasiyasında niyə “dənizçi pasportu”na görə rüsumun 8- 10 qatını alırlar\nArtur Rasi-zadə sədr seçildi\tAydın Əliyev Kosovonun ÜGT-ə üzvlüyünə qarşı çıxdı\tƏn çox oxunan\tHAKİMİYYƏT\t24 May 2017 14:12 - 14:12\tPrezident Macarıstana səfər edəcək


Goyce.az - QƏRBİ AZƏRBAYCAN TARİXİNİ MÜKƏMMƏL BİLƏN, ELMİNİN ƏSAS YOLUNU QƏRBİ AZƏRBAYCANA HƏSR EDƏN NAMİZƏDƏ SƏS VERƏK.\nQƏRBİ AZƏRBAYCAN TARİXİNİ MÜKƏMMƏL BİLƏN, ELMİNİN ƏSAS YOLUNU QƏRBİ AZƏRBAYCANA HƏSR EDƏN NAMİZƏDƏ SƏS VERƏK.\n12:00 / 31.01.2020\n62 saylı Saatlı seçki dairəsindən YAP-nın namizədi Əziz Ələkbərov.\nTanınmış alimin namizədliyi YAP tərəfindən irəli sürüldü Əziz Yusif oğlu Ələkbərli (5 oktyabr 1960) — filologiya üzrə fəlsəfə doktoru, dosent, AMEA Folklor İnstitutunun Qorqudşünaslıq şöbəsinin aparıcı elmi işçisi, Azərbaycan Yazıçılar Birliyinin və Azərbaycan Jurnalistlər Birliyinin üzvü.\nƏziz Ələkbərli Vətəninə, Millətinə bağlı eyni zamanda onun folklorunu,tarixini yaşadan Vətənpərvər,ziyalıdır. Qərbi Azərbaycan tarixini, Qarabağ həqiqətlərini, erməni vəhşiliyini dünya ictimaiyyətinə çatdırılmasında əvəzsiz rolu olan Alimdir. Gecəsini gündüzünə qataraq folklorumuzu,tarixmizi araşdıran maarifləndirici kitablar ərsəyə gətirən Əziz müəllim Millət Vəkilliyinə layiq namizədlərdən biridir.\nAzərbaycan Jurnalistlər Birliyinin "Həsən bəy Zərdabi" və Azərbaycan KİVİHİ-nin "Qızıl qələm" mükafatı laureatı. Həyatı 1960-cı il oktyabrın 5-də Qərbi Azərbaycanın Vedibasar mahalının Qaralar kəndində anadan olmuşdur. 1967-ci ildə doğma kəndində orta məktəbin birinci sinfinə getmiş, 1977-ci ildə Qaralar kənd orta məktəbini bitirmişdir. 1979-cu ildə Azərbaycan Dövlət Universitetinin filologiya fakültəsinə daxil olmuş, 1984-cü ildə həmin fakültəni bitirmişdir. 1984-1987-ci illərdə təyinatla Qax rayonunun Qum kənd orta məktəbində müəllim işləmişdir. Həmin illərdə həm də Qax rayon "Gürmük nəğmələri" Ədəbi Birliyinin sədri olmuşdur. 1987-ci ildə təyinat müddətini bitirib, Vedibasar mahalının Qaralar kəndiə qayıtmış, lakin 1988-ci ilin payızında ailələri ilə birlikdə Ermənistan SSR-dən qaçqın düşərək Bakı şəhərində məskunlaşmışlar. Ə.Ələkbərli 1988-ci ildən Azərbaycan EA Nizami adına Ədəbiyyat İnstitutunda fəaliyyətə başlamış, baş laborant, kiçik elmi işçi, elmi işçi vəzifələrində çalışmışdır. 1992-ci ilin yanvarında professor Yaşar Qarayevin rəhbərliyi ilə dissertasiya müdafiə edərək filologiya elmləri namizədi alimlik dərəcəsi almış, 2004-cü ilin noyabrınadək həmin institutda böyük elmi işçi, bölmə müdiri vəzifələrində işləmişdir. 2000-ci ildən həm də Azərbaycan Milli Elmlər Akademiyasının Folklor İnstitutunda şöbə müdiri kimi fəaliyyət göstərmiş və hazırda həmin institutun "Dədə Qorqud" şöbəsinin aparıcı elmi işçisi, redaksiya-nəşriyyat şöbəsinin müdiri vəzifələrində çalışır.\nDəfələrlə Azərbaycanda və xaricdə keçirilən beynəlxalq elmi konfrans və simpoziumlarda elmi məruzələrlə çıxış etmişdir. Ə.Ələkbərli 1991-1998-ci illərdə həm də mətbuatda çalışmış, müxtəlif qəzetlərdə müxbir, şöbə müdiri, məsul katib, redaktor, baş redaktor müavini işləmişdir. 1993-1994-cü illərdə "Ana Vətən" qəzetinin, 1997-1998-ci illərdə "Ağrıdağ" qəzetinin baş redaktoru olmuşdur. Azərbaycan Yazıçılar Birliyinin və Azərbaycan Jurnalistlər Birliyinin üzvüdür. Azərbaycan Jurnalistlər Birliyinin "Həsən bəy Zərdabi" və Azərbaycan KİVİHİ-nin "Qızıl qələm" mükafatı laureatıdır. Həmçinin bir sıra media mükafatlarına layiq görülmüşdür. Ə.Ələkbərli nəşr olunmuş 500-dən çox elmi və publisistik məqalənin, 38 kitabın, o cümlədən "Qərbi Azərbaycan" adlı 10 cildlik ensiklopedik nəşrin və Azərbaycan, ingilis, rus, alman və fransız dillərində nəşr olunmuş "Qərbi Azərbaycan abidələri" adlı kitabın müəllifidir. "Qədim Türk-Oğuz yurdu – "Ermənistan" kitabı 2009-cu ildə Türkiyədə kütləvi tirajla təkrar nəşr edilmişdir. Bundan əlavə, 100-dən çox kitabın redaktoru, ön sözünün müəllifi və naşiridir. Ə.Ələkbərli həm də Azərbaycanda yaradılan ilk özəl nəşriyyatlardan birinin – 1997-ci ildən fəaliyyət göstərən müstəqil "Ağrıdağ" nəşriyyatının yaradıcısı və direktorudur. Hazırda həm də Azərbaycan Qaçqınlar Cəmiyyətinin sədridir. Yaradıcılığı Daha çox Qərbi Azərbaycan torpaqlarının tarixi, coğrafiyası, mədəniyyəti və s. ilə bağlı silsilə kitablar üzərində işləyir. Kitabları Qədim Türk-Oğuz yurdu "Ermənistan". Bakı, Sabah. 1994. Abbasqulu bəy Şadlinski. Bakı, Sabah. 1996. 320 səh. "Abşereon şəhidləri", Bakı, "Ağrıdağ", 1997. Dramaturgiyada sənətkarlıq axtarışları. Bakı, Ağrıdağ. 1997. Qərbi Azərbaycan, I cild, Vedibasar mahalı, Bakı, Ağrıdağ. 2000. 564 səh. Qərbi Azərbaycan, II cild. (Zəngibasar, Gərnibasar və Qırxbulaq mahalları). "Ağrıdağ" nəşriyyatı, Bakı, 2002-ci il, 736 səhifə, formatı: 60/84 1/16, qapaq: sərt, rəngli, Qərbi Azərbaycan, I cild, Vedibasar mahalı, (2-ci nəşri) Bakı, Ağrıdağ. 2003. 736 səh. Azərbaycan Folkloru Antologiyası, X kitab, İrəvan Çuxuru folkloru, Bakı, Nurlan, 2004. Qərbi Azərbaycan abidələri (Azərbaycan və ingilis dillərində), Bakı, Ağrıdağ. 2006. Azərbaycan Folkloru Antologiyası, XV kitab, Dərələyəz folkloru, Bakı, Nurlan, 2006. Qərbi Azərbaycan abidələri, 2-ci nəşri (Azərbaycan dilində), Bakı, Nurlan. 2007. archive.org Qərbi Azərbaycan abidələri, 2-ci nəşri (rus dilində), Bakı, Nurlan. 2007. Qərbi Azərbaycan abidələri, 2-ci nəşri (ingilis dilində), Bakı, Nurlan. 2007. Qərbi Azərbaycan abidələri, 2-ci nəşri (fransız dilində), Bakı, Nurlan. 2007. Qərbi Azərbaycan abidələri, 2-ci nəşri (alman dilində), Bakı, Nurlan. 2007. Qərbi Azərbaycanlıların 1988-ci il soyqırımı: Sənədlərin dili ilə /Əziz Ələkbərli; Məsləhətçilər.Ə.Ş.Həsənov, A.İ.Səfərov; Red.B.Budaqov, H.Mirzəyev; Rəyçilər. Q.sadıqov, İ.Məmmədov.- B.: [Nurlan], 2008.- 560 s. Qax: folklor-etnoqrafik etüdlər. Bakı, Nurlan. 2008. Qərbi Azərbaycanın dialektoloji lüğəti, Bakı, Nurlan. 2009. Azərbaycan Folkloru Antologiyası, XIX kitab, Zəngəzur folkloru, Bakı, Nurlan, 2009. Qürbət folkloru, B\nŞƏKİ ÜSYANI İşğalçı rusiya ordusuna bitməyən nifrətin dastanı.\nPrezident İlham Əliyevin çağırışına uyğun olaraq YAP tərəfindən “Qərbi Azərbaycanda soyqırımına məruz qalmış toponimlərimiz” kitabı nəşr olunub.\nİKİ DİLLİLİK (BİLİNGUALİSM)\nAlman qəzeti İrəvan xanlığından nə yazıb?\nNazim Hikmətin yeni şeirləri tapıldı -FOTOLAR\nHitleri qəzəbləndirən, fransız və rus idmançıları peşman edən “Borçalı şiri”\nSemaşko”nun həkimi Hicran Mustafayeva: “Mən cəhənnəmi yerdə gördüm”\nNazir mənzilindən sürgün düşərgəsinin barakına – Gözəl yazıçı xanım 18 il boyunca iztirablar çəkib.\nCek Londonun pandemiya ilə bağlı öncəgörməsi\n"SÖZÜN XAQANI” HAQQINDA SÖZ\nHəsən bəy Zərdabinin ailəsi haqqında bilmədiyiniz – Faktlar\nErmənistanda yetişdirilən “Azərbaycan Türkləri”\n26 iyun Azərbaycanın Milli Ordu Günüdür\nAğcabədinin Salmanbəyli kəndi Şaumyanın silahdaşının adını daşıyır - ARAŞDIRMA\nAnadoluda erməni etnosu necə ortaya çıxdı?-Şahlar Hacıyev\nKremlin məmurlarının ölümündə Andropov müəmması-SSRİ tarixinin sirli hadisələri...\nErmənilər Azərbaycan Xalq Cümhuriyyətinin ən uğurlu diplomatı haqda ARXİVLƏRİ AÇDILAR\nBuhenvald düşərgəsində əsirlərə cəhənnəm əzabı yaşadan ər-arvad – biri həşərilik edib, o biri sifilis tutub.\nNuh yurdu Naxçıvanı erməni hücumlarından qoruyan xilaskar\nMübariz İbrahimov Azərbaycan əsgərinin qəhrəmanlıq rəmzidir\nXalqın ən birinci günahı kitab oxumamaqdır.\nKompleks yanaşma olmazsa, virus pik həddə çatacaq..." - ATU-nun dosenti ilə MÜSAHİBƏ\n15 İyun - Milli Qurtuluş Günü Azərbaycan dövlətçiliyinin xilas günüdür\nMüasir Azərbaycanın müstəqil dövlət kimi inkişafının əsasında Qurtuluş məfkurəsi və Ulu Öndər Heydər Əliyevin xilaskarlıq missiyası dayanır


İlham İsmayılov: “İqtidar-müxalifət arasında fikir ayrılıqlarının olmaması çox vacibdir” Demokrat.az\nAzərbaycan-Ermənistan dövlət sərhədinin Tovuz rayonu istiqamətində Ermənistan silahlı qüvvələrinin törətdiyi təxribat nəticəsində Azərbaycan ordusunun göstərdiyi qəhramanlıq, ondan artıq şəhidlərimizin olması millətimizdə təkrar ruh yüksəkliyini artırmaqla bərabər, emosiyaların artmasına, gərginliyin yaşanmasına da səbəb oldu. 2016-ci ildə üç günlük aprel döyüşlərində olduğu kimi yenidən xalqımızın mütləq əksəriyyəti, Azərbaycan hakimiyyətinin, ordumuzun yanında olduğunu bir daha nümayiş etdirdi.\nÖlkəmizdə sərt karantin rejiminin olmasına baxmayaraq, xalqımız bütün ölkə boyu öz şəhidlərini layiqincə qarşıladı, onları böyük hörmətlə dəfn etdilər. Artan ruh yüksəkliyi, düşmənin layiqli şəkildə cəzalandırılması üçün olunan çağırışlar, torpaqlarımızın işğaldan azad olunması ilə bağlı uzun illər yığılmış arzu və istəklərin fonunda xüsusilə gənclərimizin yürüş-mitinqlər keçirməsi, cəbhədə savaşan əsgərlərimizlə həmrəy olduqlarını göstərmələri də gözlənilən idi.\nGözlənilən kimi də oldu. Dünən demək olar ki, ölkəmizin hər yerində insanlar orduya olan dəstəklərini nümayiş etdirir, Azərbaycan iqtidarının yanında olduğunu ifadə edirdi. Təbii ki, bütün proseslərdə öncüllük yaşayan paytaxt Bakıda bu aksiyaların daha geniş şəkil alacağı da məlum idi.\nUzun illərdən sonra on minlərlə vətəndaşımızın Bakı küçələrində birlik, bərabərlik nümayiş etdirmələri hər birimizin qürür duyduğumuz, iftixar hissi keçirdiyimiz bir hadisə olmalıdır. Lakin dəfələrlə belə proseslərdə başqa maraqların ortaya çıxdığını, təxribat xarakterli çağırışların olduğunu da müşahidə edirik.\nTəəssüf ki, onların bir çoxu küçələrdə dövlətdən müharibəyə göndərilməsini tələb edib, hay-həşir salsalar da, əsl məqamı gəldiyində ortada görünməzlər, gözəgörünməzə dönərlər. Bunu bütün rayonlar üzrə Səfərbərlik və hərbi xidmətə çağırış üzrə Dövlət Xidmətinə edilmiş son müraciətlərə nəzər salsaq açıq-aydın görərik. Əslində, dünənki coşqu, müharibəyə kütləvi getmək istəyi bu gün rayonlar üzrə səfərbərlik xidmətlərinin qarşısında böyük bir izdihama səbəb olmalıydı, bu günkü müşahidələrim isə bunu tam olaraq söyləməyə imkan vermir. Təbii ki, məqamı gəldiyində dövlətimiz tərəfindən çağırış əsasında hər birimiz bu xidməti təkrar və yenidən çəkəcəyik. Yəni bu o deməkdir ki, vətəndaşların hərbi xidmətə çağırılması müvafiq normativ hüquqi aktlara əsasən həyata keçirilməlidir.\nHələlik isə Azərbaycanın ərazi bütövlüyünün müdafiəsi birbaşa Azərbaycan Ordusu tərəfindən təmin edilir. Bu səbəbdən Səfərbərlik və Hərbi Xidmətə Çağırış xidməti zərurət yarandığı halda ehtiyatda olan hərbi vəzifəliləri mövcud qanunvericiliyin tələblərinə əsasən xidmət bölmələrinə çağırır. Təbii ki, bunun üçün zərurət olmalıdır. Hesab edirəm ki, bu gün ordumuz həm psixoloji baxımdan, həm də fiziki və texniki baxımdan olduqca hazırlıqlıdır və düşmənin öhdəsindən layiqincə gələ bilir.\nTəbii ki, düşmənlə savaşda yalnız ordunun güclü olması, texniki təchizatla təmin olunması yetərli deyildir. Arxa cəbhədə sabitliyin olması, iqtidar-müxalifət arasında fikir ayrılıqlarının olmaması, cəmiyyətin panika və sobataj xarakterli informasiyalara qarşı ciddi immuntetinin yaranması da vacibdir. Bunu düşmən də yaxşı bildiyindən, arxa cəbhənin birliyini pozmaq üçün müxtəlif feyk məlumatlardan, çaşdırıcı təbliğat metodlarından istifadə etməyə çalışır. Lakin biz bu cür dövrləri artıq çoxdan keçmişik və inanıram ki, artıq bizim arxa cəbhədə kimsə bu üsullarla cəmiyyətdə ikitirəlik sala bilməyəcək. Dünən paytaxtda baş tutan həmrəylik yürüşündə buna cəhd etmək istəyənləri bir daha gördük. İnanıram ki, bu həssas məqamda dövlətin təhlükəsizlik orqanları onların ifşa olunmasını da gecikdirməyəcəklər.\nBu gün artıq ölkədə fəaliyyət göstərən bütün siyasi partiyalar, ictimai təşkilatlar,media institutları, bütün xalq Ali baş komandan İlham Əliyevin əmrini gözlədiyini bildirir, vahid bir cəbhədə düşməni məhv etməyə hazır olduğunu qeyd edirlər. Bu bizim ən böyük şansımızdır və Qarabağın azad olunması üçün bu birlik bizə vacib idi. İnanıram ki, yaxın vaxtlarda içimizdəki təxribatçılardan təmizlənməklə, Qarabağda möhtəşəm bir qələbəni yaşayacıq.\n15 İyul 2020, 18:02


Kollec tələbələri bığ, saqqal saxlaya, döymə etdirə bilməyəcəklər\n2021, 15 İyun, çərşənbə axşamı, Bakı vaxtı 17:58\nNovosibirsk Sənaye Kollecinin tətbiq etdiyi yeni daxili qaydalara görə, tələbələrə bığ və saqqal saxlamaq, yaxud da döymə (tatu) etdirmək yasaqlanıb. Əlavə olaraq, bundan sonra tələbələr tənəffüs zamanı kollecin binasını tərk edə bilməzlər.\nKollecin tələbələrindən birinin valideyni yeni qadağalarla bağlı Novosibirsk vilayət prokurorluğuna şikayət edib. Bundan sonra məsələ tayga.info xəbər saytının diqqətini cəlb edib.\nValideynin şikayətindən sonra təhsil müəssisəsində yazılmamış qanunun hökm sürdüyü bəlli olub: tələbələrə tənəffüs zamanı küçəyə çıxmaq qadağandır.\nVilayət prokurorluğunun məsələni araşdıraraq gəldiyi nəticəyə görə, bu qeyri-rəsmi məhdudiyyət Rusiya Federasiyası vətəndaşlarının sərbəst hərəkət, yerləşmə və yaşayış yerini seçmə azadlığı hüququnun pozulmasıdır. Bu hüquqsa həm Rusiya Federasiyasının Konstitusiyasında, həm də vətəndaşların hərəkət azadlığı haqqında qanunda təsbit olunub.\nVilayət prokurorluğu bundan başqa aşkarlayıb ki, kollecdə tələbələrə bığ, saqqal saxlamağı, döymə (tatu) etdirməyi və onu insanlara göstərməyi qadağan edən daxili nizam-intizam qaydaları mövcuddur. Prokurorluq hesab edir ki, bu, gənclər üçün çox böyük əhəmiyyət kəsb edən özünüifadə azadlığının məhdudlaşdırılmasıdır.\nBu barədə məlumatı vilayət prokurorunun baş köməkçisi Dmitry Lyamikov «Rossiyskaya Qazeta»ya verib.\nVilayət prokurorluğu bu məsələ ilə bağlı kollec rəhbərliyinə müraciəti edərək etirazını bildirib.\nNovosibirsk Sənaye Kolleci dövlət təhsil müəssisəsidir. Hələlik nə kollec rəhbərliyi, nə də Novosibirsk vilayətinin təhsil nazirliyi prokurorluğun etirazına münasibət bildirib.\nKollecin bığlı, saqqallı və döyməli tələbələrinin hansı cəzalarla üzləşdiyi haqda bilgi verilmir.


Naxçıvan Dövlət Universitetində Bilik günü qeyd edilib | Naxçıvan Dövlət Universiteti\nAzərbaycan Dövlət Himninin səsləndirilməsi ilə başlayan tədbiri giriş sözü ilə universitetin rektoru Elbrus İsayev açaraq professor-müəllim heyətini və tələbələri təbrik edib, yeni dərs ilində hər kəsə elmi nailiyyətlər azru edib. Bildirilib ki, Azərbaycan Respublikasının Prezidenti İlham Əliyevin 2004-cü il 21 avqust tarixli Fərmanına əsasən sentyabrın 15-i ölkəmizdə “Bilik günü” kimi qeyd olunur. Rektor diqqətə çatdırıb ki, bu il də universitetdə elmin, biliyin təntənəsi kimi qeyd olunan əlamətdar Bilik gün yüksək əhval-ruhiyyə ilə qarşılanıb. Vurğulanıb ki, 2020-2021-ci tədris ili universitet tarixində bir çox uğurlarla yadda qaldı, yeni tədris ilində isə qarşıda daha böyük işlər dayanır. Rektor qeyd edib ki, muxtar respublikada təhsilə göstərilən yüksək dövlət qayğısının nəticəsində universitetin maddi-texniki bazası hər il gücləndirilir, yeni tədris korpusları istifadəyə verilir və ali təhsil ocağının beynəlxalq əlaqələri genişləndirilir. Naxçıvan Muxtar Respublikası Ali Məclisinin Sədrinin 2020-ci il dekabrın 14-də “Naxçıvan Dövlət Universitetində Texnologiyalar Parkının yaradılması haqqında” imzaladığı Sərəncama əsasən bu il iyunun 16-da Texnoparın təməli qoyulub. Bu da muxtar respublikada təhsil sahəsində həyata keçirilən tənzimləmələrin və bu sahədəki islahatların sosial və məntiqi davamı olaraq da çox əlamətdardır. Həmçinin rektor universitet ərazisini bütünülüklə əhatə edən abadlıq-quruculuq, təmir-bərpa işlərindən danışıb, universitet rektorluğunun tikisinin başlandığına diqqəti çəkib. Elbrus İsayev vurğulayıb ki, Musiqi Kollecinin universitetin tabeliyinə verilməsi də peşəkar musiqiçi kadrların yetişməsinə zəmin yaradacaq. Bundan başqa ali təhsil ocağının beynəlxalq əlaqələrinin genişləndirilməsi diqqətə saxlanılaraq ikili diplom layihələrinə start verilməsi bu sahədə atılan uğurlu addımlardandır- deyə rektor qeyd edib. Bilidirlib ki, bu il universitet beynəlxalq reytinq cədvəlində irəliləyib və dünyanın ən yaxşı universitetləri sırasına daxil olub. Bu da professor-müəllim heyətinin nüfuzlu elmi nəşrlərinin sayının artması və tələbələrin yüksək nailiyyətlər əldə etməsi ilə əlaqəldardır.\nGörülən işlərin nəticəsi olaraq yüksək bal toplayaraq Naxçıvan Dövlət Universitetini seçən tələbələrin sayı bu il də artan dinamika ilə müşahidə edilib. Elbrus İsayev vurğulayıb ki, 2021-2022-ci tədris ilində bakalavr səviyyəsi üzrə 92 faiz , magistratura səviyyəsi istiqamətində isə 95 faiz qəbul planı təsdiq olunub. Bildirilib ki, Naxçıvan ali təhsil müəssisələri içərisində ilk dəfə tədrisi ingilis dilində olan “İqtisadiyyat” ixtisası üçün 15 qəbul yeri nəzərdə tutulub. Bununla yanaşı, ilk dəfə olaraq magistratura təhsil səviyyəsində də tədrisi ingilis dilində olan “İqtisadiyyatın tənzimlənməsi ” ixtisaslaşması üzrə qəbul aparılıb. Qeyd edilib ki, universitet xarici tələbələrin qəbulu sayına görə də ölkə universitetləri arasında öz öncüllüyünü qoruyub saxlayır. Bu tədris ilində 500-ə yaxın əcnəbi tələbə Naxçıvan Dövlət Universitetini seçib.\nQeyd edilib ki, yeni tədris ilində elektron tədris sistemi tam qurulub və universitetdə “Psixologiya”, “Hərbi tibb”, “Yer quruluşu və daşınmaz əmlakın kadastrı”, “Kompüter mühəndisliyi”, “Elektrik və elektronika mühəndisliyi”, “beynəlxalq ticarət və logistika”, “Filologiya (Azərbaycan dili və Ədəbiyyatı göstərilməklə)”, “Dövlət və ictimai münasibətlər” olmaqla 8 yeni ixtisas açılıb və yeni qəbul aparılan ixtisaslar 100 faiz dolub.\nSonra yüksək bal toplayan I kurs tələbəsi Bəhriyə Mustafayeva tələbələr adından və onun valideyni Namiq Mustafayev valideynlər adından göstərilən diqqətə görə minnətdarlıq ediblər.\nSinxron: Bəhriyə Mustafayeva , Sərvan Ulxansoy (yüksək bal toplayan tələbələr)\nDaha sonra muxtar respublika ümumtəhsil məktəbləri bitirərək 600-dən yuxarı bal toplayıb Naxçıvan Dövlət Universitetini seçən tələbələrə hədiyyələr təqdim olunub.\nTədbir İncəsənət fakültəsinin müəllim və tələbə heyətinin hazırladığı konsert proqramı ilə yekunlaşıb.\nBilik günü münasibətilə universitetin Təbiətşünaslıq və kənd təsərrüfatı fakültəsinin Coğrafiya kafedrasında müəllim və tələbələrin dərs zamanı istifadə edəcəyi bir çox əyani vəsaitlərin olduğu “Coğrafiya fondu” otağının açılışı olub. Otaq coğrafi təbəqəni, Yerin daxili quruluşunu, vulkan kəsiyini göstərən modellər, çay terraslarını, yarğanları, çay dərəsinin inkişafını, suayırıcıları özündə əks etdirən əyani vəsaitlər, faydalı qazıntı nümunələri, daşlaşmış bitki, heyvan qalıqlarını əks etdirən əyani vəsaitlərlə təmin olunub. Kafedranın müəllim və tələbələrin hazırladığı suyun buxarlanmasını, buludun yaranmasını , yağışın yağmasını, ildırım və şimsək çaxmasını əks etdirən vəsaitlər diqqəti cəlb edir.


Seymur Abbasov — Vikipediya\nSeymur Müşfiq oğlu Abbasov (20 may 2000; Göygöl, Azərbaycan — 8 noyabr 2020; Şuşa şəhəri, Azərbaycan) — Azərbaycan Silahlı Qüvvələrinin kiçik leytenantı, Vətən müharibəsi şəhidi.\nSeymur Abbasov 2000-ci il mayın 20-də Göygöl şəhərində anadan olub. 2006-2017-ci illərdə Göygöl şəhər 3 saylı tam orta məktəbdə təhsil almışdır. 2017-ci ildən Heydər Əliyev adına Azərbaycan Ali Hərbi Məktəbində təhsil alan IV kurs kursantı idi. 2020-ci ilin sentyabrda Vətən müharibəsinin başlaması ilə bağlı "kiçik leytenant" rütbəsi ilə müharibəyə yollandı. Subay idi.\nAzərbaycan Ordusunun kiçik leytenantı olan Seymur Abbasov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Füzulinin və Şuşanın azadlığı uğrunda gedən döyüşlərdə savaşıb. Seymur Abbasov noyabrın 8-də Şuşa döyüşləri zamanı şəhid olub. Göygöl şəhərinin Şəhidlər Xiyabanında dəfn olunub.\nAzərbaycanın Şuşa şəhərinin işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Seymur Abbasov ölümündən sonra "Şuşanın azad olunmasına görə" medalı ilə təltif edildi.\nMənbə — "https://az.wikipedia.org/w/index.php?title=Seymur_Abbasov&oldid=6397206"